Harga yang akan menentukan hala tuju Euro

Daripada semalam kita boleh lihat EUR/USD sekarang berada di sekitar 1.10. Daripada chart kita dapat lihat berlakunya beberapa rejection di sekitar harga tersebut.
Penjelasan yang terbaik buat masa ini adalah kerana traders sedang menunggu keputusan hasil mesyuarat European Central Bank (ECB) pada khamis ini.
Ramai masih berbelah bahagi akan kesan keputusan ECB terhadap EUR/USD.
EUR/USD Daily
Jika anda lihat, pergerakan yang perlahan ke arah harga 1.10 menunjukkan ada spekulator membuat short terhadap euro. Selain dari itu, ECB baru sahaja membuat kelonggaran pada bulan Mac dan memulakan program Targeted LTRO pada 22 Jun baru-baru ini. Sepanjang tempoh ini, mereka asyik memerlukan lebih masa untuk mengkaji impak secara menyeluruh stimulus ini dan kemungkinan pendapat ini akan berkekalan pada bulan Julai juga.
 Sekiranya Brexit memberi kesan yang mendalam kepada euro, ECB sepatutnya telah lama bertindak. Sebaliknya, German Dax sudah hampir dapat pulih dari kerugian akibat keputusan Brexit baru-baru ini dan VIX yang mengukur ketidaktentuan dalam saham menunjukkan keputusan terendah sejak 2014.
Kelemahan dalam euro sebenarnya memberikan stimulus automatik kepada ekonomi dan disebabkan itulah ECB masih mampu untuk berada dalam situasi tunggu dan lihat.
Buat masa ini, ramalan lebih kepada short squeeze (short sebentar?) dalam EUR/USD selepas keputusan ECB nanti tetapi untuk outlook jangka masa panjang masih lagi bergantung kepada berapa kuat mesej yang dikeluarkan oleh ECB nanti.
Sebarang kenyataan dari Draghi (Presiden ECB) akan berkait rapat dengan ECB dan juga Bank of Japan (BoJ). Jika short, EUR/GBP dan EUR/Jpy mungkin dapat mengakhiri dengan harga yang lebih tinggi. Jika sebarang kelonggaran dimaklumkan pada khamis ini, EUR/USD mungkin akan ke 1.09 dan pada masa yang sama menjatuhkan semua euro cross juga.
Adakah harga 1.10, yang dilihat sebagai support yang kuat akan berlakunya breakout atau rejection malam ini? Sama-sama kita nantikan pengumuman daripada Mario Draghi.


Analisis Teknikal GBP/USD – Timeframe H1 – 2/10/2018

Lonjakan harga pada sesi pasaran New York semalam dilihat pada pergerakan harga bagi pasangan matawang GBP/USD setelah pasaran melihat rundingan Brexit kembali positif. Perdana Menteri UK Theresa May dilaporkan bersedia untuk lebih terbuka dan memberi tawaran kepada Kesatuan Eropah (EU) dalam usaha untuk mencapai kesepatakatan dalam rundingan. Harga melonjak dari paras terendah pada dagangan hari semalam sehingga melepasi paras resistance MagicR1 dan hampir menyentuh ke paras resistance MagicR2 pada indicator Moshed Magic Line, namun harga kembali membuat penurunan semula dan menutup harga di sekitar paras Magic Pivot semalam.
Pada pasaran Asia hari ini, harga masih didagangkan perlahan di mana harga dilihat berada lebih rendah dari paras Magic Pivot 1.3055 hari ini. Jika harga mampu melonjak semula seperti semalam, berkemungkinan harga akan menuju ke paras resistance 1.3100 (MagicR1) atau naik lebih tinggi lagi iaitu ke paras resistance 1.3159 (MagicR2). Kenaikan yang diteruskan seterusnya akan melihat harga menguji paras resistance 1.3204 (MagicR3) yang berada pada paras tumpuan harga sebelum ini.
 Namun, jika pasaran kembali melihat perkembangan rundingan Brexit yang lemah, harga mungkin meneruskan penurunan yang dibuat sejak minggu lalu menuju ke paras support terdekat pada 1.2995 (MagicS1). Penurunan harga seterusnya dijangka akan ke paras 1.2951 (MagicS2) sebelum harga perlu menguji paras support 1.2891 (MagicS3) yang berada pada zon major support yang telah beberapa kali diuji harga sebelum ini.
Terus ikuti perkembangan rundingan Brexit  dalam memantau pergerakan harga pada chart GBP/USD ini. Dan lihat juga pada indicator Moshed Magic Line dalam mencari paras-paras penting untuk menentukan posisi terbaik dalam trading harian anda.

Paras support: 1.2995, 1.2951, 1.2891.
Paras resistance: 1.3100, 1.3159, 1.3204.


Perdebatan Boris Johnson Dan Jeremy Corbyn Pamer Keputusan Tinjauan Mengejutkan!

Perdana Menteri UK Boris Johnson dan pemimpin Parti Buruh Jeremy Corbyn telah berhadapan antara satu sama lain dalam satu perdebatan semalam.
Selepas perdebatan selama satu jam, ia berakhir dengan keputusan tinjauan yang bercampur di mana tinjauan daripada YouGov menunjukkan parti pimpinan PM Johnson mendahului sokongan dengan 51% manakala Parti Buruh mengikuti rapat dengan 49%, manakala melalui tinjauan di Twitter, Corbyn mendahului dengan 78% dan PM Johnson sebanyak 22%.
Matlamat PM Johnson adalah masih sama iaitu untuk terus memacu slogan kempennya “Dapatkan Brexit” dan menunjukkan kepada negara itu bahawa Parti Konservatifnya akan menamatkan kebuntuan Brexit yang telah dialami selama tiga tahun.
Sementara bagi Corbyn, tugasnya lebih rumit kerana dasar Brexit Parti Buruhnya adalah untuk merundingkan perjanjian baru dengan Kesatuan Eropah (EU) dan kemudian mengadakan referendum kedua.
 Seperti yang dijangkakan perdebatan tersebut menyentuh beberapa perkara walaupun pada mulanya, kelemahan Corbyn pada Brexit adalah jelas apabila dalam pernyataan pembukaannya beliau hampir tidak menyebut mengenai isu tunggal paling penting yang dihadapi oleh UK.
Bagaimanapun, apabila perdebatan itu menyentuh isu lebih luas yang dihadapi oleh negara, Corbyn mula menyerang dengan mendakwa bahawa perjanjian perdagangan UK dan Amerika Syarikat akan mengambil masa sehingga 7 tahun untuk berunding.
Selain itu, Corbyn juga menuduh PM Johnson mengadakan rundingan rahsia dengan AS untuk menggunakan kepentingan Perkhidmatan Kesihatan Kebangsaan (NHS) sebagai perjanjian perdagangan AS-UK, di mana belaiu akan membuka pasaran NHS kepada syarikat AS. Dakwaan tersebut bagaimanapun, terus dinafikan oleh PM Johnson berulang kali.
Sementara itu, PM Johnson terus mengulangi slogannya untuk meninggalkan EU pada 31 Januari 2020 dengan menyatakan semua calon parti pimpinannya telah berjanji akan menyokong perjanjian Brexitnya. Beliau turut menuduh Corbyn mahu terus memanjangkan penangguhan dalam Brexit.


Analisis GOLD – Pembukaan Mingguan Yang Suram, Emas Susut Sepanjang Hari

Suram buat dagangan komoditi emas pada pembukaan pasaran awal minggu ini selepas menyaksikan harga membuat penurunan sejak sesi Asia semalam sehingga ke penghujung sesi New York.
Sememangnya pergerakan emas masih terus dipengaruhi oleh perubahan nilai US dolar dalam pasaran sejak minggu lalu yang menjadi tumpuan pelabur.
Walaupun dagangan US dolar dinilai agak bercampur dengan pengukuhan yang sedikit terhad, namun emas tetap menerima tekanan untuk susut ke paras rendah.
Pada carta harga XAU/USD yang mengukur nilai emas berbanding US dolar, harga dilihat telah memulakan dagangan sekitar paras 1880.000 dan mempamerkan penurunan sepanjang hari sehingga kembali menuju zon support pada 1850.00.
Pelabur akur untuk kejatuhan lebih rendah nilai emas selepas isyarat bearish harga yang bergerak di bawah paras halangan Moving Average 50 (MA50) pada rangka masa 1 jam di carta XAU/USD semalam.
Namun bersambung pada dagangan sesi Asia pagi ini (Selasa), harga emas dilihat kembali menunjukkan kenaikan semula setelah penurunan ke zon support 1850.00 tersebut ke paras sekitar 1865.00.
Kekal berlegar di bawah halangan MA50, kenaikan harga emas dilihat akan menguji rintangan pada paras 1870.00 yang telah membentuk minor zon SBR (support become resistance).
 Sekiranya kenaikan berjaya dilakukan semula melepasi zon 1870.00 tersebut, tumpuan akan terarah pula kepada zon 1900.00 yang dijangka akan diuji harga.
Namun menjadi kebimbangan buat pelabur sekiranya harga emas terus alami kejatuhan lebih rendah di bawah zon 1850.00.
Harga boleh mencecah sehingga ke zon tumpuan lebih rendah pada 1830.00 sekiranya penurunan harga emas gagal dibendung lagi minggu ini.
Data inflasi Amerika Syarikat (AS) pada Rabu yang akan memberi kesan terhadap US dolar turut dijangka mempengaruhi pergerakan emas semasa.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Aussie Mengukuh, New Zealand Dolar Menyusut Berbanding U.S Dolar

Matawang Australia dolar mengukuh berbanding U.S dolar pada hari Isnin dalam pasaran Eropah. Manakala New Zealand dolar menyusut berbanding U.S dolar berikutan data jangkaan inflasi yang lemah berbanding sebelumnya dan tumpuan pasaran pada laporan terkini data pekerjaan U.S.
AUD mengukuh sebanyak 0.03% kepada 0.7653 berbanding U.S dolar setakat jam 04.20 petang.
Berdasarkan Jabatan Buruh U.S pada hari Jumaat, terdapat sebanyak 261,000 pekerjaan ditambah dalam ekonomi U.S pada bulan Oktober. Namun bacaan ini tersasar daripada jangkaan yang mensasarkan penambahan sebanyak 351,000 pekerjaan. Kadar pengangguran  jatuh kepada 4.1%, paras ini merupakan paras terendah sejak Disember 2000.
 Selain itu, turut mendorong pengukuhan U.S dolar ialah laporan data tempahan perkilangan U.S dan data bukan pembutan PMI yang positif.
NZD menyusut sebanyak 0.28% kepada 0.6888 setakat jam 04.20 petang, selepas Reserve Bank of New Zealand mengeluarkan kenyataan bahawa jangkaan inflasi bagi 2 tahun akan datang jatuh kepada kadar 2.0% bagi suku tahun ketiga berbanding suku tahun kedua yang mencatat paras 2.1% .
Indeks U.S dolar yang mengukur kekuatan greenback berbanding enam matawang lain mengukuh sebanyak 0.02% kepada bacaan 94.85 setakat jam 04.20 petang.


Jangkaan 100 PIPS Pergerakan Harga Pada EUR/JPY Menjelang Penetapan Kadar Faedah ECB

Dagangan Euro pada Khamis masih berisiko menjelang penetapan kadar faedah oleh bank pusat Eropah dalam mesyuarat dasar monetari pada malam ini.
Pelabur masih melihat risiko pada pertumbuhan ekonomi di zon Eropah dan dengan itu juga telah membuatkan bank pusat Eropah bertindak untuk melancarkan pinjaman bank jangka masa panjang. Langkah tersebut adalah bertujuan untuk menggalakkan pinjaman oleh pengguna dan seterusnya merancakkan semula ekonomi pada zon Eropah.
European Central Bank (ECB) dijangka akan mengekalkan kadar faedah di paras 0.00% seperti sebelum ini di mana langkah untuk menaikkan kadar faedah berkemungkinan akan ditangguhkan sehingga tahun hadapan ekoran terkesan daripada faktor krisis pertumbuhan ekonomi semasa.
Sementara matawang safe-haven Yen pula masih didagangkan stabil dalam pasaran. Namun sentimen semasa tidaklah dilihat begitu berisiko dan kurang memberi impak terhadap permintaan matawang berpulangan rendah.
Pelabur juga turut berwaspada pada dagangan penghujung minggu ini berikutan tumpuan utama akan terarah kepada laporan data pekerjaan NFP Amerika Syarikat pada malam esok.
Jika dilihat pergerakan harga pada chart pasangan matawang EUR/JPY, harga mula menunjukkan corak pergerakan yang menurun pada minggu ini setelah kenaikan ketara harga pada minggu lalu sehingga mencatatkan paras ketinggian semasa pada EUR/JPY sekitar paras 127.500.
Pergerakan harga pada dagangan semalam dilihat lebih mendatar dan harga berlegar di sekitar paras support MagicS1 pada indicator Moshed Magic Line semalam yang juga berada pada zon RBS (resistance become support) 126.300.
 Bersambung pada sesi pasaran Asia pagi ini, harga yang dibuka lebih rendah dari paras Magic Pivot 126.350 hari ini masih dilihat menguji zon RBS semalam menunggu sesi pasaran Eropah dibuka.
Penurunan harga dijangka akan menguji zon RBS 125.900 berhampiran paras support MagicS2 pada indicator Moshed Magic Line dan jika harga berjaya turun lebih rendah, destinasi yang dilihat akan menjadi tumpuan harga seterusnya adalah ke paras 125.400 untuk harga mencatatkan penurunan sekitar 100 pips pergerakan harga.
Namun, harga yang berjaya melonjak semula berkemungkinan mampu menuju ke paras resistance 126.898 (MagicR3) untuk menguji semula zon resistance sebelum ini.
Lihat gambar chart EUR/JPY di bawah untuk rujukan analisis teknikal anda. Perhatikan paras tumpuan harga pada indicator Moshed Magic Line bagi membantu anda mengawal risiko dalam dagangan.

Paras support: 126.170, 125.986, 125.806.
Paras resistance: 126.534, 126.714, 126.898.


Reaksi Pelabur Bercampur Baur, Ekonomi UK OK Ke K.O?

Menjadi tumpuan utama pasaran pada sesi Eropah adalah terbitan data dari UK yang menunjukkan anggaran awal pertumbuhan ekonomi pada bulan Disember dan suku keempat 2021.
Pejabat Statistik Negara (ONS) melaporkan Keluaran Dalam Negara Kasar (KDNK) UK berkembang sebanyak 1% dalam tiga bulan terakhir 2021, sama seperti kenaikan yang disemak semula pada tempoh sebelumnya.
Namun, angka dicatatkan tersasar sedikit daripada ramalan pasaran untuk pertumbuhan sebanyak 1.1%.
 Selain itu, data daripada ONS juga menunjukkan ekonomi UK menguncup sebanyak 0.2% pada bulan Disember setelah lonjakan 0.9% yang dicatatkan pada bulan sebelumnya. Angka yang direkodkan bagaimanapun lebih baik dari jangkaan untuk menurun 0.6%.
Secara keseluruhannya, ekonomi UK dianggarkan berkembang sebanyak 7.5% pada bulan tahun 2021 berbanding penguncupan 9.4% pada 2020.
Ini menunjukkan pemulihan yang lebih kukuh di Britain setelah dibantu oleh berbilion pound bantuan kerajaan untuk menyokong pekerjaan dan firma disebabkan pandemik Covid-19 yang melanda.
Reaksi awal dari mata wang pound menunjukkan penyusutan sebelum kembali melonjak pada sesi Eropah dengan diniagakan stabil pada sekitar harga 1.3560 berbanding US dolar.


Adakah Pergerakan Mendatar Harga Pada EUR/USD Hari Ini Bakal Menyambung Penurunan Lebih Rendah?

Sentimen USD pada dagangan penghujung minggu dilihat positif berbanding matawang utama yang lain ekoran isyarat dovish oleh bank-bank pusat utama dengan jangkaan penurunan pada unjuran pertumbuhan ekonomi selepas pertumbuhan perlahan pada suku tahun keempat pada 2018.
Peningkatan nilai matawang dolar Amerika Syarikat itu juga turut didorong oleh faktor hasil perbendaharaan 10-tahun Amerika Syarikat yang kembali meningkat dari paras terendah 15 bulan pada kejatuhan sebelum ini.
Namun turut menjadi perhatian adalah kepada perkembangan rundingan dagang antara Amerika Syarikat dan China pada hari ini yang akan turut mempengaruhi dagangan USD.
Sementara itu pula, Euro kekal diniagakan lemah dalam pasaran dengan spekulasi bank pusat Eropah akan memperkenalkan kadar deposit secara berperingkat dan dengan itu juga memberikan isyarat bahawa kadar faedah berkemungkinan akan terus kekal berada di paras yang rendah untuk jangka masa yang agak panjang.
Jika diperhatikan pula pada pergerakan harga chart pasangan matawang EUR/USD, harga pada dagangan Khamis semalam menunjukkan penurunan harga dari paras Magic Pivot sehingga ke paras support MagicS2 pada indicator Moshed Magic Line semalam.
Dagangan terus bersambung pada sesi Asia hari ini melihatkan harga bergerak perlahan dan mendatar di bawah paras Magic Pivot 1.1232 hari ini sehingga ke sesi pasaran Eropah.
 Jika harga terus menyambung siri penurunan, jangkaan destinasi tumpuan seterusnya adalah pada sekitar support 1.1184 (MagicS2) untuk harga terus mencari paras terendah yang baru pada EUR/USD.
Namun jika harga kembali membuat kenaikan semula, paras SBR (support become resistance) pada 1.12700 bakal diuji harga semula sebelum paras resistance pada 1.1300 (MagicR3) akan menjadi tumpuan pada kenaikan seterusnya.
Lihat gambar chart pasangan matawang EUR/USD di bawah untuk rujukan teknikal analisis anda. Perhatikan paras tumpuan harga yang digariskan pada indicator Moshed Magic Line untuk menentukan paras support dan resistance terbaik setiap hari.

Paras support: 1.1204, 1.1104, 1.1156.
Paras resistance: 1.1252, 1.1280, 1.1300.


Analisis GOLD – Tak Keruan Pelabur Tengok Emas Mula Agresif

Pergerakan harga emas agak agresif pada permulaan dagangan awal minggu ini dengan corak kenaikan yang dipaparkan sejak sesi Asia bermula.
Pada carta harga XAU/USD yang mengukur nilai emas berbanding US dolar, harga dibuka di atas paras 1862.00 menunjukkan penurunan pada awal sesi Asia namun setelah jatuh ke paras 1850.00 yang menjadi paras sokongan harga, corak kenaikan mula dipamerkan.
Sesi Eropah memaparkan pergerakan turun naik harga yang lebih bergelora apabila harga melonjak ke paras ketinggian 1870.00 sebelum susut semula lebih 100 pips membuatkan pelabur resah.
Lonjakan emas ini dilihat turut mengiringi lonjakan harga perak yang mencapai paras ketinggian harga terbaru sejak April tahun lalu.
Namun, gelora itu tidak terhenti disitu sahaja selepas harga emas dilihat masih mengekalkan momentum kenaikan.
Paras ketinggian yang dicapai Jumaat lalu sekitar 1875.00 menjadi paras sasaran terhampir dan pelabur akan menilai sama ada harga mampu mengatasi ketinggian tersebut.
 Jika harga terus melonjak tinggi, paras tumpuan utama harga adalah kembali terarah semula pada 1900.00 selepas harga jatuh dari paras tersebut pada Ogos tahun lalu.
Namun jika corak kenaikan harga gagal dikekalkan, penurunan harga dilihat akan disokong pada paras 1850.00 semula.
Melepasi paras tersebut dan juga paras sokongan Moving Average 50 (MA50) pada rangka masa 1 jam pergerakan harga akan memberi isyarat buat pelabur bagi permulaan trend bearish untuk emas.
Penurunan lebih rendah akan menjadikan paras support 1800.00 sebagai destinasi tumpuan utama pelabur.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


BOC Nekad Teruskan ‘Hike Rates’, Ini Terjadi Pada Carta USD/CAD!

Selepas data inflasi Amerika Syarikat (AS) menjadi tumpuan di awal sesi New York semalam, pasaran turut mengintai keputusan mesyuarat dasar bank pusat Kanada.
Kedua-dua mata wang berikut terima kesan pergerakan yang berbeza pada keputusan bacaan yang diterbitkan itu.
US dolar telah alami penyusutan yang ketara susulan indeks harga pengguna (CPI) AS catat angka yang menurun ke paras 3.0% lebih rendah berbanding ramalan dan semakin menghampiri paras sasaran 2% bank pusat.
Sementara dolar Kanada memanfaatkan peluang untuk mengukuh yang disokong oleh kenaikan kadar faedah sebanyak 25 mata asas oleh Bank of Canada (BOC).
Gabenor Tiff Macklem memberi isyarat kenaikan kadar masih akan diteruskan lagi selepas ini, menambah potensi untuk Loonie teruskan pengukuhan dalam pasaran.
Reaksi pada carta USD/CAD di sesi New York semalam menyaksikan arah yang jelas dengan pergerakan harga menyambung penurunan ke paras lebih rendah.
Harga menjunam di bawah paras 1.32000 hingga mencecah paras sekitar 1.31430 yang menjadi paras terendah 2 minggu terbaru.
Namun harga dilihat melantun semula ke paras 1.32000 ketika mengakhiri dagangan penghujung sesi New York tersebut.
 Pergerakan harga perlahan di bawah 1.32000 menyambung dagangan di sesi Asia dan Eropah hari ini (Khamis).
Harga berpotensi untuk melanjutkan penurunan lebih rendah melepasi paras dicecah semalam menuju ke zon support 1.31000.
Cecah ke zon tersebut akan merekodkan paras terendah terbaru harga untuk tempoh dagangan 10 bulan.
Sebaliknya, jika harga melonjak kembali melepasi paras 1.32000, halangan MA50 akan cuba untuk diuji dan dilepasi sebelum memberi isyarat untuk pergerakan bullish semula.
Kenaikan lebih tinggi yang diteruskan boleh disasarkan menuju hingga sekitar 1.33000 yang merupakan paras rintangan harga pada awal minggu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lupakan Fed, Semua Mata Kini Pada Mesyuarat Polisi BOE!

Pegangan terhadap US dolar terus dilepaskan ketika sesi Eropah walaupun Federal Reserve (Fed) memberi isyarat hawkish untuk bertindak lebih agresif pada masa akan datang setelah menaikkan kadar faedahnya.
Dalam langkah pertama kali sejak 2018, Fed meningkatkan kadarnya kepada 0.50% dan turut memberi indikasi untuk enam lagi kenaikan pada tahun ini bagi membendung inflasi yang tinggi.
Namun, disebabkan pelabur telah meletakkan posisi lebih awal dan langkah Fed menepati jangkaan, dagangan US dolar merosot rendah susulan keputusan tersebut.
Tumpuan pelabur kini beralih kepada mesyuarat polisi Bank Pusat England (BOE) yang akan berlangsung pada malam ini, di mana ia dijangka akan meningkatkan kadar sekali lagi sebanyak 25 mata asas kepada 0.75%.
 Jangkaan ini sekali gus telah mendorong dagangan mata wang pound untuk meningkat lebih tinggi, membawanya menghampiri paras harga 1.3200 berbanding US dolar yang merosot.
Bagaimanapun, pelabur tetap berhati-hati memandangkan sebelum ini BOE pernah memberi petunjuk untuk mula memperlahankan pengetatan dalam dasar monetari mereka setelah dua kali menaikkan kadar.
Selain itu, mata wang euro kekal stabil setelah meraih manfaat daripada penyusutan US dolar, dengan tumpuan pelabur turut disasarkan kepada ucapan presiden Bank Pusat Eropah (ECB) Christine Lagarde pada sesi Eropah.
Di sisi lain, dolar Aussie dan kiwi masih mengekalkan keuntungan yang diraih daripada bacaan data pekerjaan Australia dan pertumbuhan ekonomi New Zealand yang memberangsangkan.
Dolar loonie juga mengukuh, disokong oleh data inflasi Kanada yang lebih kukuh daripada dijangkakan dengan meningkat ke paras tertinggi lebih 30 tahun pada bulan Februari.


Clinton dan Trump Ada Pendirian Berbeza Mengenai Dasar Pasaran Tenaga

Harga minyak mula meroket dalam sesi Asia pada Jumaat sambil menanti keputusan data kiraan pelantar minyak di Baker Hughes. Pasaran minyak mentah juga sedang bersedia bagi menghadapi sebarang risiko dalam sesi dagangan yang tidak menentu menjelang pilihanraya.
Minyak mentah bagi bulan Disember meningkat 0.27% kepada $44.78 setong. Minyak brent juga dilaporkan meningkat sebanyak 0.26%.
Kedua-dua calon utama presiden dikatakan mempunyai pendirian berbeza terhadap dasar sumber tenaga, termasuk penggunaan tanah persekutuan untuk tujuan penerokaan dan hubungan diplomatik dengan pengeluar-pengeluar minyak utama dunia.
 Minggu lalu, perkhidmatan minyak di Baker Hughes melaporkan penurunan jumlah pelantar minyak buat kali yang pertama sejak Jun lalu.
Semalam, harga minyak kembali stabil setelah jatuh lebih 3% dalam sesi Eropah gara-gara data menunjukkan bekalan minyak mentah di AS meningkat.
Pasaran minyak mentah juga terus diganggu kontroversi terhadap keputusan pembekuan bekalan oleh OPEC pada penghujung bulan ini. Pasaran kekal ragu-ragu dan beranggapan bahawa anggota OPEC akan pulang dengan tangan kosong kerana ramai kuasa besar enggan bekerjasama dalam menangani isu ini.

Ini Antara Data Yang Bakal Menjadi Petunjuk Kepada NFP Malam Ini


Eh, GBP/USD Patah Balik Catat Ketinggian Terbaru Lagi?

Jangkaan untuk trend bearish bakal bermula pada carta GBP/USD meleset apabila harga kembali pamerkan pengukuhan semula.
Beberapa faktor yang sedikit mengganggu pengukuhan US dolar seperti sentimen risk-on pasaran serta data tinjauan ISM bagi sektor pembuatan di Amerika Syarikat (AS) yang menurun, telah memberi ruang untuk mata wang Pound kembali catat peningkatan.

Sepertimana yang pelabur sedia maklum, kedua-dua mata wang Pound dan US dolar dijangka untuk pamer aksi cemerlang pada tahun ini berikutan bank pusat England dan Federal Reserve (Fed) masing-masing sudah beralih ke fasa pengetatan dasar monetari mereka.
Justeru, momentum US dolar yang agak terganggu semalam telah mendorong Pound melonjakkan semula harga untuk catatkan paras ketinggian terbaru pada carta GBP/USD.
Pelabur akan memberi tumpuan pada laporan data pekerjaan ADP NFP malam ini yang mengukur sektor pekerjaan swasta AS dan turut memberi petunjuk pada laporan NFP pada penghujung minggu.
 Kenaikan harga jika diteruskan akan cuba untuk menembus rintangan 1.35700 sebelum menuju pula ke paras ketinggian seterusnya pada sasaran 1.36500.
Namun jika harga kembali menjunam semula, paras 1.35000 dan paras sokongan Moving Average 50 (MA50) pada rangka masa 1 jam yang ditembusi akan memberi isyarat untuk memulakan kembali trend bearish seperti di awal minggu.
Penurunan harga dilihat akan menuju paras 1.34000 dan juga zon RBS (resistance become support) pada 1.33600.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fuh! Pelabur Lega Inflasi AS Turun, USD Menjunam

Akhirnya terjawab bahawa tekanan harga di Amerika Syarikat terus menunjukkan pengurangan pada bulan Disember, sekali gus menguatkan jangkaan untuk Federal Reserve (Fed) memperlahankan kadar kenaikannya.
Indeks harga pengguna (CPI) tahunan menepati jangkaan dengan meningkat 6.5% pada bulan lalu, menurun daripada 7.1% yang dicatatkan pada November.
Pada asas bulanan pula, CPI juga sejajar dengan unjuran pasaran yang menunjukkan penguncupan 0.1% daripada peningkatan 0.1% pada bulan sebelumnya.
Penggubal dasar bank pusat menyambut baik keputusan tersebut, di mana Presiden Fed Philadelphia, Patrick Harker berkata bahawa kenaikan inflasi yang dahsyat mungkin sudah berlalu.
Beliau juga mengatakan kenaikan kadar bersaiz besar telah berlalu, dan tiba masanya untuk beralih kepada peningkatan 25 mata asas.
 Ini sekali gus mendorong pasaran meletakkan jangkaan untuk kenaikan 25 mata asas kadar faedah pada mesyuarat polisi yang dijadualkan berlangsung awal Februari.
Kesannya, dolar greenback menjunam rendah ekoran kenyataan tersebut dan terbitan data inflasi seterusnya memacu kebanyakan mata wang utama lebih tinggi.
Mata wang euro melonjak ke paras tertinggi hampir 9 bulan pada sekitar harga 1.08515, manakala pound sterling pula mengukuh di paras terkuat 3 minggu pada 1.2211 berbanding US dolar.
Buat pelabur pound, data keluaran dalam negara kasar (KDNK) UK akan dikeluarkan pada sesi Eropah hari ini yang dijangka akan menunjukkan penguncupan pada bulan November.
Dagangan yen pula lebih kuat dengan meroket ke paras tertinggi lebih 6 bulan pada 128.90 berbanding dolar Amerika.
Di sisi lain, dolar Aussie turut menguat pada paras ketinggian 5 bulan sementara dolar New Zealand pula paling kukuh 3 minggu berbanding greenback.


Analisis GOLD – Emas Meningkat Lagi, Sasar Paras Tertinggi Terbaru 3 Bulan

Dagangan emas melonjak ke paras tertinggi 4 minggu pada penghujung minggu lalu selepas laporan pekerjaan NFP Amerika Syarikat (AS) diterbitkan dengan angka pertambahan pekerjaan yang merosot mendorong penyusutan US dolar.
Pertambahan pekerjaan di AS merosot kepada 235,000 berbanding jangkaan untuk susut kepada 720,000 untuk bulan Ogos.
Penyusutan US dolar yang berterusan telah membuka ruang lebih besar untuk komoditi emas meningkat lebih tinggi dalam pasaran.
Pada carta harga XAU/USD yang mengukur nilai emas berbanding US dolar telah menyaksikan harga menuju ke zon rintangan 1830.00 pada Jumaat lalu dengan paras tertinggi dicapai sekitar 1834.00.
Harga emas walau bagaimanapun kembali bergerak perlahan di bawah zon rintangan tersebut bersambung pada awal dagangan minggu ini.
Paras sokongan pada 1820.00 dan 1810.00 dijangka akan menyokong harga untuk menyambung semula kenaikan selepas pembetulan harga berlaku di paras-paras tersebut.
 Ekoran US dolar yang dilihat masih akan terus bergerak lemah dalam pasaran, harga emas berpotensi untuk mencapai paras lebih tinggi melepasi zon rintangan 1830.00 pada minggu ini.
Kenaikan seterusnya bakal menuju ke zon tumpuan penganalisis sebelum ini pada ketinggian 1850.00 sekaligus mencatatkan paras terbaru 3 bulan.
Bagi penurunan di bawah paras sokongan Moving Average 50 (MA50) pada rangka masa 1 jam di carta XAU/USD akan menjadi isyarat awal untuk perubahan trend bearish harga.
Penurunan harga akan menguji zon sokongan pada 1800.00 sebelum kejatuhan harga lebih rendah di bawah zon tersebut akan menjangkakan harga susut sehingga ke paras sokongan sebelum ini sekitar 1765.00 dan 1745.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Lonjak Semula Lebih 100 Pips Ke Paras $1.0000

Pergerakan mengejutkan dipaparkan oleh mata wang US dolar pada sesi New York Rabu semalam yang ketara menyusut, gagal untuk mengekalkan momentum pengukuhan pada sesi-sesi sebelumnya.
Pelabur berkemungkinan berwaspada menjelang ucapan oleh Pengerusi Federal Reserve (Fed) Jerome Powell pada hari ini (Khamis) dan mendorong berlakunya aktiviti profit-taking dalam kalangan pelabur.
Justeru, situasi penyusutan US dolar itu telah kembali memberi ruang untuk mata wang utama yang lain dalam pasaran untuk meningkat semula termasuk Euro.
Euro terselamat dari mengalami kejatuhan lebih parah apabila berjaya didagangkan meningkat semula berbanding US dolar ketika pelabur menjangkakan mata wang Eropah itu akan terus tertekan.
Ini disebabkan krisis tenaga yang berlarutan di Eropah dengan lanjutan penutupan saluran paip Nord Stream 1 oleh Rusia untuk kerja-kerja penyelenggaran yang masih belum selesai.

Pada carta harga pasangan mata wang EUR/USD, harga dilihat meniti di paras sokongan 0.98800 pada Rabu semalam dan paras tersebut berjaya mengekang kejatuhan lebih rendah harga.
Harga telah memaparkan lonjakan harian sekitar 130 pips sehingga kembali mencapai semula ke paras pariti 1.0000 yang kini menjadi rintangan buat harga yang berlegar di sekitar tersebut bersambung di awal sesi Asia pagi Khamis ini.
 Kenaikan harga yang turut melepasi paras Moving Average 50 (MA50) pada rangka masa 1 jam di carta harga itu juga telah mencetus jangkaan perubahan trend harga semula.
Kenaikan harga jika diteruskan menjauh dari paras pariti 1.0000 seterusnya dilihat akan menguji rintangan pada 1.01000 pada zon SBR (support become resistance) tersebut.
Namun, pelabur perlu bersedia untuk kejatuhan semula harga sekiranya US dolar kembali mengukuh semula sementara Euro terus didagangkan berisiko dalam pasaran.
Harga yang gagal untuk bergerak di atas paras 1.0000 berkemungkinan boleh susut semula menguji kembali paras sokongan harga pada 0.98800.
Dan penurunan yang melepasi paras tersebut bakal mencatatkan paras terendah terbaru 20 tahun dengan sasaran menuju sekitar 0.98000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aktiviti Sektor Pembuatan US Semakin Kukuh Pada November

Aktiviti sektor pembuatan berkembang pada November di paras tertinggi sejak lima bulan lepas yang menunjukkan pengeluar di Amerika mungkin dapat menarik nafas lega kerana dapat melihat pengukuhan dalam permintaan domestik.
Data yang dikeluarkan oleh Institute for Supply Management ini melaporkan bacaan indeks yang meningkat ke paras 53.2 dari 51.9 sebelum ini. Bacaan di atas 50 menggambarkan industri yang sedang berkembang manakala sebaliknya bacaan di bawah 50.
Dalam masa yang sama, pemulihan dalam pelaburan perniagaan akan dapat membantu kepada prospek yang lebih cerah di pihak pengeluar. Industri juga mungkin akan terkena tempias semula berikutan penguatan nilai US dolar yang akan mengurangkan permintaan terhadap barangan US dalam pasaran eksport.
 Indeks bagi kiraan pengeluaran meningkat kepada 56 pada November yang merupakan catatan tertinggi sejak Januari 2015 dari paras 54.6 pada bulan Oktober. Indeks bagi tempahan meningkat kepada 53 dari 52.1 bulan sebelum dengan indeks kiraan permintaan eksport jatuh sedikit kepada 52.
Manakala dala indeks gunatenaga pula jatuh ke paras 52.3 dari 52.9 bulan sebelum yang menunjukkan pertambahan pekerjaan yang semakin perlahan.
Federal Reserve telah membayangkan akan menaikkan kadar Fed Fund Rate dalam mesyuarat bulan ini. Jika hal ini terjadi, kenaikan ini merupakan yang pertama dan satu-satunya kenaikan pada tahun ini. Pihak The Fed telah melihat pengukuhan dalam pasaran buruh dalam beberapa bulan lepas dan juga data-data inflasi yang semakin baik.
Setakat pada masa artikel ini ditulis, pasaran memberi respon yang minimal sejurus data ini dikeluarkan, kecuali kepada pasangan matawang Usd/Cad yang menyusut hampir 30 pip dan juga Usd/jpy susut 25 pip.


Tiga Laporan Ekonomi Penting Selepas FOMC Hari Ini

Yen Fokus Selepas FOMC
Kebanyakkan pelabur menjangkakan Bank pusat Jepun (BoJ) akan mengekalkan kadar faedahnya hari ini.
Dasar monetari BoJ sedikit berbeza dengan dasar bank pusat lain seperti Fed dan bank pusat Canada, yang mana kedua-dua bank tersebut telah menaikkan kadar faedah dua kali tahun ini.
Walau bagaimanapun, pemain pasaran tetap akan meneliti komen daripada BoJ jika terdapat sebarang perubahan pada pendirian dovish mereka.
Pasangan matawang USD/JPY ketika ini naik 0.20% kepada 112.45. Jika nada BoJ lebih positif akan menguatkan semula Yen
Data pembuatan dan pekerjaan US
 Para pelabur akan memberi perhatian kepada dua laporan Indeks pembuatan Philly Fed dan juga tuntutan pengangguran bagi meneliti keadaan ekonomi supaya dapat menyokong jangkaan Federal Reserve untuk menaikkan kadar faedah pada akhir tahun ini.
Indeks pembuatan Philly Fed untuk bulan Ogos dijangka akan menunjukkan penuruan berikutan impak badai Harvey terhadap aktivti pembuatan US. Pada bacaan tuntutan pengangguran pula, ahli ekonomi menjangkakan bilangan mereka yang menuntut pada minggu yang berakhir 15 September lalu, meningkat daripada 16,000 menjadikan jumlah keseluruhan kepada 300,000.
Menjelang data-data malam ini, dolar US didagang tinggi berbanding matawang yang lain.
Adakah emas akan jatuh bawah $1,300?
Harga emas dijangka akan ditekan selepas keputusan FOMC awal pagi tadi yang mana menunjukkan kebanyakkan ahli Fed kekal dengan pendirian mereka untuk menaikkan kadar faedah sekali lagi tahun ini.
Ulasan kenaikkan kadar faedah pada akhir tahun ini mengejutkan sebahagian pelabur yang menjangkakan kenyataan kenaikan kadar bulan Disember tidak akan dikeluarkan berikutan trend inflasi yang bergerak perlahan dan masih belum pulih sepenuhnya.
Emas terus menyusut, jatuh 1.06% kepada $1,302.47 per auns.


Aktiviti Ekonomi China Makin Lemah, Parahlah Macam Ni!

Aktiviti ekonomi China terus melemah pada bulan Ogos ketika negara itu cuba membendung kebangkitan semula wabak Covid-19 dengan melaksanakan langkah sekatan yang lebih ketat.
Jualan runcit jatuh dengan ketara kepada 2.5% dari 8.5% pada bulan lalu dan jauh tersasar daripada jangkaan untuk meningkat 7.0%, mencatatkan pertumbuhan paling perlahan sejak Ogos tahun lepas.
Ekonomi China membuat kebangkitan yang sangat kuat dari penguncupan yang disebabkan coronavirus tahun lalu, tetapi momentum pertumbuhan semakin perlahan sejak beberapa bulan kebelakangan ini kerana perniagaan bergelut dengan kemunculan semula Covid-19 dan gangguan rantaian bekalan kerana kos bahan mentah yang tinggi.
Perlaksanaan langkah sekatan pergerakan di beberapa wilayah telah menjejaskan industri katering, pengangkutan, penginapan dan hiburan.
 Selain itu, pertumbuhan output kilang di China juga mencatat pertumbuhan yang perlahan dengan meningkat 5.3% Ogos dari 6.4% yang dicatatkan sebelumnya, kadar paling lemah sejak Julai 2020.
Kelemahan ini didorong oleh kekurangan semikonduktor yang berterusan dan langkah-langkah untuk mengawal pencemaran yang tinggi, dengan pengeluaran perlahan untuk kedua-dua pembuatan dan utiliti.
Susulan daripada bacaan yang kurang memberangsangkan ini, matawang sensitif risiko dolar Aussie terus melemah di paras terendah dua minggu.
Dolar kiwi pula merosot ke tahap terendah satu minggu, sebelum kembali stabil di sekitar harga 0.7097 berbanding USD.


Harga Emas Jatuh Ke Paras Terendah 8 Minggu Lalu

Harga emas jatuh ke paras terendah lapan minggu lalu pada hari Selasa, dengan pelabur semakin optimis terhadap ekonomi US serta jangkaan kenaikan kadar faedah Fed pada bulan Disember yang semakin meningkat, menolak dolar dan hasil bon US lebih tinggi.
Emas sensitif dengan perubahan greenback. USD yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.
Pasaran hadapan emas di Comex jatuh ke paras $1,271.21 per auns, sebelum naik semula ke $1,273.54 pada jam 6.00 petang.
 Semalam harga emas ditutup rendah berikutan indeks aktiviti pembuatan US meningkat ke paras tertinggi 13 tahun setengah yang lalu pada 60.8 bagi bulan September, berbanding bacaan 58.8 pada bulan Ogos menyokong pengukuhan dolar US.
Selain itu, perbelanjaan pembinaan US bagi bulan Ogos turut meningkat, selepas jatuh selama 2 bulan berturut-turut, didorong oleh peningkatkan perbelanjaan daripada kedua-dua sektor awam dan swasta.
Dolar kekal tinggi berbanding matawang utama lain, dengan indeks US dolar (DYX) meningkat ke paras tertinggi sejak pertengahan bulan Ogos yang lalu, disokong oleh kenaikan hasil bon US.
Para pelabur akan meneliti komen daripada Gabenor Fed, Jerome Powell pada jam 8.30 malam bagi melihat pandangan beliau terhadap kadar faedah bank pusat akan datang. Komen beliau dinilai sebagai penting selepas berita yang dikeluarkan pada minggu lepas menyatakan beliau telah bertemu dengan Presiden Trump bagi membincangkan kedudukan beliau sebagai calon pengerusi Fed seterusnya selepas Janet Yellen meletakkan jawatan sebagai pengerusi pada Februari tahun depan.


Pair USD/CAD Melonjak Selepas News Besar Bank of Canada

Pair USD/CAD naik lebih tinggi selepas news besar Bank of Canada pukul 11 malam tadi. Dolar Kanada (CAD) juga bergerak lebih rendah berbanding matawang-matawang yang lain apabila pasaran melihat Bank Pusat berhati-hati dengan polisi perdagangan Amerika.
Bank of Canada (BoC) mengekalkan kadar faedahnya pada Rabu seperti yang dijangka oleh pasaran. Ketika ini kadar faedah adalah 1.25%, yang mana telah dinaikkan sebanyak 3 kali sebelum ini.
Bank of Canada (BoC) mengatakan pertumbuhan ekonomi global kekal kukuh dengan pemotongan cukai dari kerajaan baru AS memberi kesan positif kepada dunia secara keseluruhan. Walaubagaimanapun, polisi perdagangan Amerika adalah sumber ketidakpastian (uncertainty) kepada ekonomi Kanada.
 Untuk pengetahuan anda, rakan dagang Kanada yang terbesar adalah Amerika Syarikat. Oleh sebab itu, perkembangan terkini tentang cukai import keluli dan aluminium menjadi kebimbangan BoC.
Berkenaan dengan inflasi, bank pusat mengatakan ia bergerak semakin hampir dengan sasaran 2%. Selain itu, kadar kenaikan gaji naik dengan kukuh walaupun ia masih di tahap rendah jika mengambil kira ketiadaan masalah kecil dalam pasaran buruh.
Bank pusat mengatakan, jangkaan ekonomi menunjukkan keperluan untuk menaikkan kadar faedah di masa akan datang. Namun, akomodasi (sokongan) dalam ekonomi adalah perlu untuk ekonomi terus bergerak positif.
Akhir sekali, ahli-ahli BoC menegaskan mereka akan terus berhati-hati dalam mempertimbangkan perubahan polisi. Perubahan polisi akan bergantung kepada data dalam menilai sensitiviti ekonomi terhadap kenaikan kadar faedah.


Analisis GOLD – Emas Cuba Bangkit Setelah Jatuh Ke Paras $2,000

Menahan resah di hati, pelabur terpaksa menyaksikan harga emas jatuh semula susut menuju paras $2,000 pada minggu lalu.
Faktor pengukuhan US dolar dilihat menekan harga emas untuk didagangkan menurun semula setelah pada minggu sebelumnya berjaya merekodkan harga tertinggi sepanjang masa mencapai hingga $2,080.
Situasi pasaran yang tak menentu khususnya tumpuan pada isu siling hutang di Amerika Syarikat (AS) dilihat menghadkan jangkaan terhadap pergerakan lanjut bagi komoditi.
Dapat diperhatikan carta XAU/USD yang mengukur nilai emas berbanding US dolar yang gagal mencapai paras 2050.00 kembali susut menuju semula paras 2000.00 pada Jumaat lalu.
Namun, terdapat lantunan semula sebelum harga menutup dagangan penghujung minggu itu di sekitar 2010.00.
Pergerakan harga masih dilihat bergerak di bawah paras halangan Moving Average 50 (MA50) pada rangka masa 1 jam di carta XAU/USD menandakan isyarat bagi pergerakan bearish akan diteruskan.
 Sekiranya pada minggu ini harga emas masih mengekalkan corak penurunan, berkemungkinan harga akan turun lebih rendah menembusi paras 2000.00 yang kini dilihat sebagai paras sokongan buat harga.
Tembus lebih rendah akan mendorong jangkaan bagi harga emas menuju sehingga paras 1950.00 yang merupakan paras tumpuan harga sebelum ini.
Namun jika harga kekal di atas zon 2000.00 dan berlaku lonjakan ketara melepasi halangan MA50, berkemungkinan harga emas akan paparkan pemulihan semula minggu ini.
Zon 2050.00 sekali lagi akan menjadi sasaran minggu ini setelah kenaikan pada minggu lalu gagal menyentuhnya.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


USD/JPY Bakal Catat Paras Tertinggi 8 Bulan Terbaru Jika Tembusi Zon Resistance 109.700

Setelah mempamerkan kenaikan lebih 200 pips pada minggu lalu, pergerakan harga pada carta USD/JPY perlahan memulakan dagangan minggu ini berlegar di paras tertinggi minggu lalu.
Fokus kepada dagangan pada Jumaat, harga yang hampir menyentuh paras 109.700 kemudian kembali menurun dan meniti di atas garisan halangan Moving Average 50 (MA50) susulan laporan data NFP Amerika Syarikat diterbit dengan bacaan mengecewakan.
Ekonomi AS mencatatkan pertambahan pekerjaan lebih perlahan pada Disember dengan angka 145,000 meleset berbanding jangkaan 162,000.
Namun begitu, penyusutan matawang US dolar tidak begitu ketara disebabkan sentimen optimis perjanjian perdagangan Amerika Syarikat dan China  yang bakal ditandatangani pada Rabu di White House.
Jika proses menandatangani perjanjian berjalan lancar, US dolar bakal kembali diniagakan kukuh dengan ramalan pertumbuhan global akan kembali pulih.
Harga pada USD/JPY yang masih berada lebih tinggi dari MA50 yang menunjukkan trend kekal bullish sedang menguji zon resistance sekitar 109.700. Resistance tersebut turut diuji pada dagangan November dan Disember tahun lalu.
 Jika sentimen pasaran pada minggu ini menyokong dagangan USD, harga bakal meneruskan kenaikan menembusi resistance tersebut untuk harga mencatatkan paras ketinggian terbaru sejak dagangan Mei 2019.
Sebaliknya jika zon resistance tersebut masih gagal ditembusi dan harga bergerak lebih rendah dari paras sokongan MA50, berkemungkinan harga akan memberi isyarat perubahan trend.
Penurunan harga dilihat akan menguji zon minor RBS (resistance become support) sekitar 109.200 sebelum menuju paras tumpuan seterusnya pada 109.000.
Penurunan lebih rendah boleh mencecah ke zon RBS seterusnya sekitar 108.600.
Di samping itu juga, terus pantau berita-berita pasaran seperti perkembangan ketegangan di Timur Tengah dan lain-lain untuk isyarat pergerakan harga dalam pasaran.
Lihat gambar carta pasangan matawang USD/JPY di bawah untuk rujukan analisis teknikal anda.


Kedudukan Terkini Matawang Dalam Sesi Dagangan New York, USD Masih Mengukuh!

Matawang US dolar mengukuh paras tertinggi 2 tahun lalu pada hari ini selepas the Fed mengambil keputusan untuk mengurangkan kadar faedah buat pertama kali dalam 1 dekad walaupun dihimpit dengan pertumbuhan yang perlahan.
Bank pusat AS telah mengurangkan kadar faedah sebanyak 25 mata asas, pengurangan kadar pertama sejak tahun 2008. Hal ini adalah bagi menangani risiko ekonomi termasuk ketegangan perdagangan.
Pengerusi Fed, Jerome Powell telah memberi isyarat bahawa penurunan kadar bukanlah tindakan untuk permulaan kitaran pelonggaran polisi monetari. Penurunan tersebut adalah sebagai pelarasan polisi di pertengahan kitaran, bukanlah ke arah pelonggaran polisi yang lebih lanjut.
Menurut penganalisis matawang, Yamamoto berpendapat bahawa komen Powell tidaklah dovish kerana terdapat indikasi kecil bahawa the Fed bersedia untuk kurangkan kadar faedah pada masa akan datang.
 Indeks US dolar yang mengukur dolar greenback berbanding enam matawang utama didagangkan kukuh pada paras 98.428, naik 0.17% setakat jam 10.40 p.m.
Matawang euro pula susut berbanding US dolar pada paras 1.1054. Euro telah didagangkan rendah sejak Mei 16, 2017 sebelum mula mencatat sedikit pengukuhan walaupun di paras susut.
Disisi lain, BoE telah mengambil keputusan untuk mengkekalkan kadar faedah pada 0.75% walaupun perkiraan pertumbuhan pada tahun ini dan akan datang dikurangkan berikutan ketidakpastian terhadap Brexit yang dapat memberi impak terhadap keyakinan perniagaan dan pelaburan.
Matawang GBP menyusut berbanding US dolar sebanyak 0.41% pada paras 1.2107.


AUD/USD Ke Paras Terendah Terbaru Selepas Penurunan Cecah 600 Pips

Minit mesyuarat bank pusat Australia yang diterbitkan pagi ini menjadi tumpuan pelabur untuk butiran lebih lanjut polisi monetari terbaru pada mesyuarat awal Mac.
Reserve Bank of Australia (RBA) telah menurunkan kadar faedah di paras terendah terbaru kepada 0.50% bagi menyokong ekonomi yang terkesan oleh penularan wabak pandemik COVID-19.
Dagangan dolar Australia berbanding US dolar mencatatkan penurunan ke paras terendah sejak November 2008 mencecah paras 0.60800 pada sesi New York semalam.
Dolar Aussie bakal meneruskan penyusutan nilai dengan minit yang dikeluarkan menyatakan persediaan RBA untuk pelonggaran polisi yang lebih lanjut selepas bank-bank pusat utama seluruh dunia sudah mula memperkenalkan pakej rangsangan ekonomi besar-besaran.
Pasaran turut menjangkakan tindakan lebih segera oleh bank pusat sebelum jadual mesyuarat polisi pada 7 April nanti.
Menyambung dagangan pada Selasa, AUD/USD kekal bergerak lemah meneruskan corak penurunan harga pada minggu lalu. Penurunan harga di paras semasa telah mencecah 600 pips penurunan dari paras tertinggi minggu yang lalu.
 Harga yang kekal berada di bawah garisan Moving Average 50 (MA50) pada rangka masa 1 jam pergerakan harga dilihat sebagai trend menurun dengan harga menguji paras terendah yang dicecah semalam menjelang pembukaan sesi Eropah.
Penurunan harga yang diteruskan bakal mencatatkan paras terendah terbaru melepasi paras terendah dagangan AUD/USD sejak Oktober 2008 menuju paras 0.60000.
Kenaikan harga juga mungkin berlaku disebabkan ketidakstabilan nilai matawang US dolar dalam pasaran selepas Federal Reserve (Fed) meningkatkan pemotongan kadar kecemasan serta suntikan dana bernilai $700 bilion untuk ekonomi Amerika Syarikat.
Kenaikan harga pada carta AUD/USD dilihat akan menguji paras 0.62000 atau lebih tinggi pada 0.63000 yang menjadi zon SBR (support become resistance).
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangan Pandang Sebelah Mata Amaran Dari Goldman Sachs Ini!

Harga minyak jatuh lebih 1% pada Selasa apabila Goldman Sachs memberi amaran bahawa persaingan harga minyak mentah agak sengit pada Ogos ini. Jangkaan pembekuan bekalan juga dilihat tidak mampu mengekang lebihan bekalan komoditi hitam.
Brent antarabangsa didagang pada $48.54 setong, menurun 62 sen.
Sementara itu, WTI mentah menyusut 76 sen kepada $46.65 setong.
 Sentimen yang begitu agresif mengenai pembekuan bekalan sebelum ini telah memaksa minyak mentah memanjat kembali pasaran. Kemudian, harga kembali jatuh 3.5%.
Goldman Sachs berpendapat bahawa peningkatan semula harga minyak sejak 1 Ogos bukanlah petanda yang baik buat pasaran komoditi ini. Hal ini kerana, peningkatan ini hanya didorong oleh prospek pembekuan bekalan. Selain itu, mereka turut menjangkakan pertemuan OPEC dan pengeluar utama bulan depan tidak akan mencapai sebarang keputusan.
Bank Perancis, BNP Paribas turut menyokong kenyataan tersebut kerana mereka berpandangan bahawa pengimbangan semula pasaran minyak mentah akan menemui beberapa halangan. Halangan ini termasuklah peningkatan pengeluaran oleh OPEC.

Nak tahu isu apa pula pasaran minyak mentah negara? Baca artikel mengenai petronas ini disini!


US Dolar Mengukuh Berbanding Yen, Harga Minyak Mentah Melonjak Kembali Pada Paras $60

Pasaran Matawang
US dolar mengukuh berbanding yen pada awal sesi dagangan Asia.
USD/JPY mengukuh sebanyak 0.03% kepada 108.69, manakala AUD/USD didagangkan pada 0.7861. EUR/USD didagangkan stabil pada bacaan 1.2292 dan GBP/USD mengukuh sebanyak 0.03% kepada 1.3843.
Indeks US dolar yang mengukur kekuatan matawang greenback berbanding matawang lain stabil pada 90.01 setakat jam 10.05 a.m.
Jepun telah mengeluarkan data harga pengeluar bulan Januari dengan mencatat peningkatan sebanyak 0.3% berbanding dengan jangkaan penganalisis yang mensasarkan peningkatan 0.2%.
 Pasaran Komoditi
Harga minyak meningkat pada hari Selasa berikutan oleh lonjakan mata dalam pasaran saham global selepas jatuh menjunam pada minggu lepas.
Harga minyak WTI naik 0.49% kepada $59.58 setong dan Brent naik kepada $62.95 setong setakat jam 10.05 a.m.
Menurut penganalisis, pasaran minyak mula pulih semalaman selepas didorong oleh lonjakan saham dalam pasaran ekuiti.
Pasaran saham jatuh menjunam minggu lepas menyebabkan keyakinan pelabur semakin terjejas dan memberi kesan pada pasaran lain.
Harga emas mengalami kejatuhan 0.05% kepada 1,325.70 berikutan pelabur mula mengeluarkan sedikit pelaburan mereka dan memindahkannya ke dalam pasaran ekuiti.


Data PMI AS Jadi Tumpuan, USD Nak Menguat Semula?

US dolar meraih sokongan untuk meningkat pada awal pembukaan sesi Eropah ketika pasaran kini memberi tumpuan kepada keluaran data PMI pembuatan Amerika Syarikat.
Raja mata wang itu dilihat memulihkan sebahagian kerugian yang dicatatkan pada Jumaat lalu berikutan data perbelanjaan penggunaan peribadi (PCE) yang kurang memberangsangkan.
Pelabur kini mencari lebih petunjuk untuk hala tuju dasar Federal Reserve (Fed) setelah Pengerusi Jerome Powell terus mengulangi pendirian bank pusat untuk menaikkan kadar faedah.
Tumpuan utama minggu ini akan terarah kepada terbitan laporan minit mesyuarat FOMC dan data pekerjaan NFP AS.
Namun sebelum itu, pelabur akan diperlihatkan dengan data-data utama yang lain, seperti PMI pembuatan AS yang bakal dikeluarkan pada sesi New York nanti.
 Sekiranya bacaan yang lebih lemah dicatatkan, ia boleh mempengaruhi pergerakan US dolar, dan jika sebaliknya berlaku, mata wang gergasi itu mungkin meraih sokongan untuk kekal pengukuhan.
Beralih ke pergerakan mata wang lebih luas, dolar Aussie dan New Zealand kekal berlegar pada sekitar harga yang sama walaupun telah diperlihatkan dengan data PMI pembuatan Caixin China yang lebih baik daripada jangkaan.
Mesyuarat Reserve Bank of Australia (RBA) pada pagi esok (Selasa) kini menjadi perhatian pelabur dolar Aussie yang dijangka melihatkan bank pusat itu kekal dengan kadar faedah tidak berubah pada 4.10%.
Sementara itu, mata wang euro dan pound kembali merosot, ditolak jatuh oleh dagangan greenback yang lebih kukuh dan data PMI pembuatan Eropah yang menyuramkan.
Dalam pada itu, mata wang yen terus ditekan jauh ke paras terendah sejak November 2022 berbanding US dolar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Komen Fed Williams Mendorong Kepada Kestabilan US Dolar!

Matawang US dolar mula mengukuh dari paras terendah pada hari Jumaat bagi sesi Eropah berikutan didorong oleh ucapan Presiden Fed cawangan New York, John Williams yang mengatakan bahawa The Fed perlu ‘bertindak cepat’ di tengah kelembapan ekonomi dengan menurunkan kadar faedah.
Menurut William, lebih baik untuk mengambil pencegahan daripada menunggu sesuatu perkara tidak terduga berlaku.
Komen William mengembalikan harapan pasaran bahawa the Fed akan memotong kadar faedah sebanyak 50 mata berbanding 25 mata sebelum ini berdasarkan kiraan  FedWatch CME Group. Selain itu, presiden Fed cawangan St. Louis juga turut menyokoing tindakan mengurangkan kadar faedah namun pada potongan sebanyak 25 mata
 Indeks US dolar kembali mengukuh berbanding matawang utama selepas merosot sebanyak 0.5% pada hari Khamis. Kini indeks matawang greenback didagangkan pada paras 96.697, naik 0.26%.
Prospek ini telah memberi lebih keyakinan kepada bank- bank pusat pasaran membangun untuk menurunkan kadar faedah tanpa perlu melemahkan nilai matawang mereka. Pada hari Khamis, beberapa negara seperti Indonesia, Afrika Selatan dan Korea Selatan telah menurunkan kadar faedah sebanyak 25 mata.
Komentar Williams juga telah memberi dorongan kepada pengukuhan matawang Euro dan Sterling. Matawang pound meningkat keparas $1.25 kembali selepas mencatat paras terendah 2 tahun lalu pada $1.24. Matawang Euro melonjak ke paras $1.1282 sebelum menyusut kepada $1.1263 berikutan data harga pengeluar Jerman yang meleset dari sasaran bagi bulan Jun.
Pada hari Khamis, Bloomberg melaporkan bahawa ECB telah mula untuk menilai semula sasaran inflasi menyebabkan pasaran semakin khuatir tentang polisi monetari.


Adakah Perjanjian OPEC Akan Dilanjutkan Melebihi Bulan Jun?

Minyak mentah melonjak lebih tinggi dalam sesi Asia pada Jumaat menjelang laporan data kiraan pelantar dari Amerika Syarikat termasuklah keputusan lanjutan perjanjian OPEC yang bakal dimuktamadkan pada 25 Mei ini.
Niaga crude futures di New York Merchantile Exchange bagi penghantaran Jun meningkat sebanyak 0.10 peratus kepada $47.88 setong, manakala minyak Brent kali terakhir dinilai meningkat sebanyak 0.08 peratus kepada $50.81 setong.
Firma medan minyak Baker Hughes akan melaporkan data kiraan pelantar secara mingguan pada Jumaat. Minggu lepas, jumlah pelantar dilaporkan mengalami peningkatan sebanyak 6 hingga 703 pelantar buat kali keenam berturut-turut.
Semalam, niaga minyak mentah di catat lebih tinggi pada hari Khamis apabila sentimen pelabur kekal positif apabila OPEC dijangka akan melanjutkan perjanjian yang telah dibuat sebelum ini sehingga menjangkaui separuh kedua tahun 2017.
 EIA juga melaporkan bahawa inventori minyak mentah menjunam sebanyak 5.25 juta tong berbanding jangkaan sebanyak 1.79 juta tong.
Sementara itu, Algeria dan Iraq juga dikatakan akan menyokong lanjutan perjanjian pemotongan bekalan melebihi bulan Jun.
Pada bulan November tahun lepas, OPEC dan pengeluar lain termasuk Russia telah bersetuju untuk mengurangkan pengeluaran sebanyak kira-kira 1.8 juta tong sehari bermula Januari sehingga Jun tahun ini.
Data Ekonomi Yang Positif Membantu Memulihkan Sentimen Matawang Gergasi


Permintaan Minyak Mentah dalam Sesi Asia Mula Terjejas!

Harga minyak mentah jatuh pada Khamis berikutan keputusan Fed telah menghilang kan selera pelabur daripada komoditi kepada bon AS serta Dollar.
WTI mentah diniagakan kepada $50.89 setong, turun 15 sen daripada harga dagangan sesi sebelum ini.
Brent mentah antarabangsa pula dinilai merosot sebanyak 5 sen. Kerugian ini bermula semalam apabila US Dollar mula mencatatkan pengukuhan.
 Semalam, US Dollar naik mendadak kepada paras tertinggi dalam tempoh 14 tahun berbanding matawang utama yang lain.
Pengukuhan matawang US Dollar boleh menjejaskan permintaan minyak mentah kerana meningkatkan kos pembelian bagi pemegang matawang selain US Dollar.
Walaupun begitu, minyak mentah mendapat sedikit sokongan selepas Pentadbiran Maklmuat tenaga (EIA) melaporkan bahawa inventori hitam tersebut menurun sebanyak 2.56 juta tong minggu lepas.
Matawang Gergasi Mula Menambah Tenaga Setelah Fed Menaikkan Kadar!


Ucapan Brexit Malam Ini, Pasaran Dijangka Bergerak Pantas!

Selepas beberapa bulan ditekan oleh media, akhirnya Perdana Menteri Theresa Mei akan mendedahkan perancangan Brexit beliau hari ini. Beliau dijangka akan menjelaskan perancangan yang dianggap muktamad dalam rundingan Brexit dalam Kesatuan Eropah.
Sebelum ini May cuba untuk mengelak bercakap tentang hal ini kerana menurut beliau, ia akan mengundang pelbagai persepsi dari rakyat UK dan kritikan dari dalam dan luar negara jika matlamat utama tidak dicapai. Menurut kami, tindakan May adalah bijak agar beliau boleh fleksibel dalam rundingan ini.
Ketika ini, perhatian pemain pasaran global akan terarah kepada Theresa May dalam ucapannya hari ini. Satu lagi tempoh volatile (turun-naik) dalam pasaran, khususnya yang melibatkan pelaburan dalam pasaran UK.
Lupakan seketika tentang Trump-Volatility, dan beri perhatian kepada Brexit-Volatility hari ini. Sememangnya minggu ini kita dijangka berhadapan dengan lebih banyak volatility (turun-naik) dengan ucapan Theresa May dan pelantikan Trump secara rasmi sebagai PEOTUS (President of The United States) pada Jumaat.
 Pemain pasaran khususnya para trader agak kecewa kerana masa ucapan Theresa May tidak didedahkan oleh pihak kerajaan Britain. Menurut laporan sebelum ini, ucapan beliau dijangka bermula dalam pukul 7 hingga 8 malam waktu Malaysia.
Menurut laporan Bloomberg, May dijangka akan menjelaskan 12 objektif utama rundingan Brexi dengan Kesatuan Eropah yang termasuk kawalan sepenuhnya imigrasi/sempadan UK, mendapatkan semula kuasa penuh penggubalan undang-undang Parlimen UK, dan menamatkan kuasa Mahkamah Eropah ke atas undang-undang British.
Bagi pemain pasaran global, khususnya trader di Malaysia, Brunei dan Singapura, beri tumpuan kepada perancangan beliau tentang akses ke pasaran tunggal (Kesatuan Eropah) sama ada beliau mahu mendapatkan akses tersebut atau tidak. Jika dilihat dari laporan sebelum ini, Theresa May dijangka tidak akan meneruskan rundingan untuk akses pasaran tunggal.
Akhir sekali, good luck kepada anda semua!

Brexit yang anda Perlu Tahu !


Gagal Catat Paras Ketinggian Terbaru, USD/CAD Berundur Semula Di Awal Minggu

Peningkatan harga minyak mentah dalam pasaran di awal minggu telah memberi kesan positif terhadap dagangan mata wang dolar Kanada yang sensitif terhadap perubahan nilai emas hitam tersebut.
Justeru, dolar Kanada antara yang berjaya mengambil peluang untuk mengukuh berbanding US dolar yang kehilangan momentum selepas laporan pekerjaan NFP Amerika Syarikat (AS).
Selain itu juga, laporan pekerjaan Kanada yang mencatatkan kehilangan pekerjaan sehingga 200,000 serta kadar pengangguran yang meningkat pada Januari turut memberi kesan negatif terhadap dolar Kanada pada penutup dagangan minggu lalu.
Situasi ini diterjemahkan pada pergerakan harga di carta pasangan mata wang USD/CAD di mana perubahan corak harga telah berlaku pada awal minggu ini.
Pada Jumaat, harga telah berjaya melonjak sehingga ke zon rintangan 1.27900 susulan reaksi positif pasaran terhadap US dolar sejurus laporan NFP AS dan Kanada diterbitkan bersama pada sesi New York.
Namun, pada pembukaan pasaran Isnin semalam, harga telah membuat penurunan semula sekitar 100 pips ke zon SBR (support become resistance) 1.26700 yang kini menjadi zon sokongan buat harga dipengaruhi sentimen pasaran minyak mentah.
Hasil perbendaharaan 10 tahun AS catatkan peningkatan lebih tinggi hari ini dilihat menjadi faktor untuk memberi sokongan terhadap pengukuhan US dolar.
 Oleh itu, harga telah paparkan peningkatan semula pada sesi Asia pagi ini walaupun pergerakan harga dilihat bergerak pada kadar yang perlahan.
Paras halangan Moving Average 50 (MA50) pada rangka masa 1 jam memberikan petunjuk bearish buat harga yang bergerak di bawahnya.
Sekiranya harga meneruskan corak penurunan, dijangka paras 1.26000 akan diuji sebelum harga susut lebih rendah menuju pula zon RBS (resistance become support) 1.25600.
Sebaliknya jika harga berjaya melonjak, zon rintangan 1.27900-1.28000 akan kembali diuji sekali lagi pada minggu ini.
Kenaikan lebih tinggi melepasi zon tersebut dijangka akan menuju ke paras ketinggian 1.29000 untuk catatkan paras tertinggi terbaru 7 minggu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – $1,800 Masih Jadi Tembok Halangan Untuk Ditembusi

Masih lagi tiada arah yang jelas pada dagangan komoditi emas di awal minggu yang mendatar membuatkan pelabur kekal berhati-hati.
US dolar dijangka akan terus menjadi pemacu perubahan nilai emas dalam pasaran seperti minggu-minggu lalu.
Walaupun dijangka untuk menyambung pengukuhan minggu ini disokong oleh komen hawkish oleh Pengerusi Federal Reserve (Fed) Jerome Powell pada mesyuarat FOMC lalu, US dolar masih belum pamerkan arah pergerakan yang jelas.
Seperti yang diperhatikan pergerakan harga pada carta XAU/USD yang mengukur nilai emas berbanding US dolar pada Isnin semalam, ada kenaikan awal harga menuju ke zon tumpuan 1800.00.
Namun, gagal untuk menyentuh paras penting itu, harga kemudiannya memaparkan corak penurunan semula ke sekitar paras 1785.00.
Walau bagaimanapun, harga dilihat masih bergerak di atas paras sokongan Moving Average 50 (MA50) pada rangka masa 1 jam di carta XAU/USD menandakan isyarat untuk pergerakan bullish buat emas.
Menyambung dagangan pada hari ini (Selasa), harga masih berlegar-legar di bawah zon 1800.00 yang kekal menjadi rintangan buat harga.
 Sekiranya kenaikan berjaya diteruskan dan harga akhirnya menembusi zon 1800.00 tersebut, pergerakan bullish harga akan dijangkakan untuk harga mencapai semula paras ketinggian pada minggu lalu sekitar 1824.00.
Seterusnya zon 1830.00 akan menjadi tumpuan untuk diuji selain harga emas juga akan catatkan paras ketinggian terbaru bagi tempoh dagangan 6 bulan.
Sementara, bagi jangkaan untuk corak penurunan harga emas pula, susut di bawah paras sokongan MA50 seterusnya akan menguji paras sokongan penghujung minggu lalu iaitu sekitar 1775.00.
Isyarat perubahan trend bearish harga yang lebih jelas kemudiannya akan menjangkakan harga meneruskan penurunan menuju pula zon RBS (resistance become support) pada 1760.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal EUR/USD – Timeframe H1 – 30/4/2018

Pada minggu lalu, jika diperhatikan EUR/USD telah bearish dan mencapai ke Key Support mingguan sekitar harga 1.2050 dan secara teknikalnya, pergerakan EUR/USD ketika ini berpotensi untuk mulai kembali bullish dengan terbentuknya candlestick bullish pin bar Jumaat lalu dan di H1 menunjukkan ia berpotensi membentuk pattern inverse head & shoulder.
 Oleh itu, peluang yang boleh diperhatikan adalah ‘long’ selagi ia tidak breakout Key Support 1.2055 dan dijangkakan jika breakout Key Resistance harian 1.2155, ia akan mencapai ke target resistance seterusnya iaitu 1.2200.
Walaubagaimanapun, sekiranya ia breakout Key Support  hari ini, EUR/USD akan terus bearish manakala jika masih tidak dibreakout, EUR/USD berpotensi untuk melakukan retracement kenaikan pada hari ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pergerakan Matawang Greenback Mula Kaku!

Dollar Australia dan New Zealand membina pergerakan lebih tinggi berbanding matawang US Dollar pada Isnin. Hal ini berikutan permintaan yang lemah terhadap matawang Greenback menjelang mesyuarat dasar oleh Fed pada minggu ini.
AUD/USD meningkat 0.68%, nilai paling tinggi sejak 13 September.
AUD/USD, 30 minit
US Dollat mengukuh selepas Jabtan Perdagangan Amerika Syarikat berkata pada Jumaat bahawa indeks harga pengguna meningkat 0.2% pada bulan Ogos.
Sementara itu, harga pengguna melonjak 1.1%.
 Data yang positif ini mendorong jangkaan kenaikan kadar oleh Fed bulan ini.
Dalam masa yang sama, NZD/USD melonjak 0.55%.
NZD/USD, 30 minit
Dalam laporan berasingan, matawang komOditi mula memulih pada Isnin selepas Venezuela mengeluarkan kenyataan yang menguatkan lagi prospek pembekuan bekalan.
US Dollar Index yang mengukur kekuatan Dollar turun 0.22%.

China Mengeluarkan Amaran Krisis Perbankan Dalam Tempoh 3 Tahun Akan Datang!


AUD dan NZD Menjunam Menjelang Mesyuarat FOMC!

Dollar Australia dan New Zealand bergerak perlahan pada Rabu selepas US Dollar kembali pulih dari kerugian sebelumnya menjelang mesyuarat FOMC.
AUD/USD menyusut sebanyak 0.20 peratus kepada 0.7571.
AUD/USD, 30 minit
US Dollar telah menjunam pada Selasa berikutan kenyataan dan beberapa keputusan dasar oleh Presiden Donald Trump.
Dalam pertemuan dengan beberapa ketua eksekutif syarikat pembuat ubat pada Selasa, dengan menggesa mereka supaya menambah pengeluaran ubat-ubatan dan menurunkan harga. Beliau juga berjanji untuk mempercepatkan masa bagi meluluskan ubat-ubatan baru.
Kenyataan ini menunjukkan bahawa Trump sengaja memberi tumpuan kepada nilai matawang kerana ia berkaitrapat dengan hubungan perdagangan.
Larangan imigresen Trump juga dianggap kontroversi apabila beliau melarang kemasukan pelarian dan individu dari tujuh buah negara Islam bagi melindungi Amerika Syarikat.
Tindakan ini telah mencetuskan bantahan meluas di Amerika Syarikat dan pemecatan serta merta kepada Peguan Negara, Sally Yates selepas beliau mengarahkan peguam di Jabatan Keadilan untuk mengabaikan arahan Trump tersebut.
 NZD/USD juga dilapor menurun sebanyak 0.48 peratus kepada 0.7277.
NZD/USD, 30 minit
Terdahulu, Jabatan Statistik New Zealand telah memberitahu bahawa bilangan individu yang bekerja telah meningkat sebanyak 0.8 peratus pada suku keempat tahun 2016 sejajar dengan jangkaan peningkatan sebanyak 1.4 peratus dalam tempoh tiga bulan sehingga September.
Walau bagaimanapun, kadar pengangguran meningkat kepada 5.2 peratus pada suku lepas.
Indeks pembuatan China juga menunjukkan penurunan daripada yang dicatat pada bulan Disember.
China merupakan rakan eksport terbesar bagi Australia dan rakan kedua eksport bagi New Zealand.
US Dollar Index yang mengukur kekuatan US Dollar kali terakhir dinilai pada 99.75, meningkat sebanyak 0.22 peratus berbanding enam matawang utama dunia.
Ini Kenyataan Balas Jepun Terhadap Tuduhan Melampau Donald Trump dan Navarro!


Analisis XAU/USD – Mampukah Harga Emas Melonjak Semula Minggu Ini?

Dagangan emas bergerak stabil pada awal minggu selepas pasaran menyaksikan penurunan semula harga di bawah paras $1900.
Faktor penurunan kekal ditekan oleh pengukuhan US dolar dengan permintaan yang meningkat ekoran sentimen pasaran kekal berisiko menjelang pilihan raya Presiden Amerika Syarikat (AS) minggu ini.
Diperhatikan pergerakan harga emas pada carta XAU/USD, penurunan harga minggu lalu mencatatkan paras terendah 4 minggu mencecah sekitar 1860.00 sebelum kenaikan kembali dipamerkan pada Jumaat lalu melepasi paras tumpuan 1875.00.
Kembali membuka dagangan minggu ini di sekitar paras 1875.00 di awal sesi Asia, harga yang meniti di atas paras sokongan Moving Average 50 (MA50) pada rangka masa 1 jam telah memperlihatkan harga membuat kenaikan namun masih belum mencapai paras ketinggian Jumaat lalu setakat sesi Eropah.
Pelabur kekal berhati-hati terhadap perkembangan isu-isu penting dalam pasaran di samping pilihan raya Presiden yang dijangka akan memberi impak besar terhadap pergerakan harga.
 Untuk sementara itu, harga emas dijangka akan bergerak perlahan di atas paras 1875.00 dan jika kenaikan berlaku, paras penting 1900.00 akan bertindak sebagai paras rintangan harga.
Namun jika harga terus jatuh lebih rendah, sasaran penurunan seterusnya adalah dilihat pada sekitar 1850.00 yang telah diuji pada dagangan September lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mesyuarat di Algeria Menjadi Fokus Utama Pasaran Komoditi Ini

Harga minyak mentah merosot dalam sesi Asia dengan semua peniaga meletakkan mesyuarat OPEC dengan pengeluar minyak sebagai fokus utama.
Kemudian pada Selasa, Institut Petroleum Amerika akan melaporkan anggaran stok minyak mentah dan produk tapisan bagi jangka masa minggu lepas. Seterusnya, angka rasmi akan dikeluarkan pada Rabu dari Jabatan Tenaga AS.
Minyak mentah untuk penghantaran November di New York jatuh 0.46% kepada $45.72 setong.
Semalaman, harga minyak meningkat berikutan prospek pembekuan bekalan yang kian menguat.
 Forum Tenaga Antarabangsa ke -15 bermula di Algeria pada Isnin dan mesyuarat tidak rasmi ini dijadual pada Rabu.
Disamping itu, minyak brent mentah bagi penghantaran Disember naik 92 sen atau 1.98%.
Peserta pasaran terus memberi tumpuan kepada prospek penggerudian AS. Pembekal perkhidmatan medan minyak Baker Huges berkata pada Jumaat bahawa bilangan pelantar penggerudian minyak di Amerika Syarikat meningkat sebanyak 2 hingga 418.

Data ini agak membimbangkan rakyat Malaysia!


US Dolar Kembali Mengukuh, Harga Minyak Masih Merekodkan Bacaan Tertinggi – Sesi Asia

Pasaran Matawang
US dolar mengukuh dalam sesi dagangan Asia pada hari Isnin.
USD/JPY didagangkan kukuh sebanyak 0.18% kepada 108.81. AUD/USD pula didagangkan susut sebanyak 0.11% kepada 0.8101.NZD/USD juga didagangkan susut kepada 0.7336 setakat jam 9.30 a.m.
Pada minggu ini, New Zealand akan mengeluarkan laporan imbangan dagangan bulan Disember. Penganalisis menjangkakan defisit sebanyak NZ$3.42 billion.
Jepun juga akan mengeluarkan laporan perbelanjaan isirumah bulang Disember.
Australiaakan mengeluarkan laporan keyakinan perniagaan NAB dan laporan kaji selidik perniagaan NAB.
 Indeks US dolar yang mengukur kekuatan matawang greenback berbanding matawang lain mengukuh sebanyak 0.25% kepada 89.09 setakat jam 9.30 a.m.
Pasaran Komoditi
Harga minyak mentah dibuka tinggi dalam sesi dagangan Asia berikutan sentimen kelemahan matawang US Dolar pada minggu lepas.
Harga minyak Brent setakat ini didagangkan di sekitar $70.12 setong. Harga minyak WTI naik 0.35% kepada $66.37 setong setakat jam 9.30 a.m.
Harga minyak kini mencapai melebihi paras tertinggi sejak tahun 2014.
Harga emas pula didagangkan lemah berikutan pengukuhan US dolar dalam sesi dagangan Asia.


Analisis GOLD – Harga Akan Melonjak Lebih Tinggi Atau…

Lonjakan harga pada carta XAU/USD Khamis semalam melihatkan kenaikan harian sehingga 340 pips menunjukkan nilai dagangan emas terus meningkat sehingga penghujung minggu ini.
Sentimen kekal tidak berubah dengan pelabur optimis terhadap perkembangan pakej rangsangan ekonomi AS dan juga vaksin membuatkan US dolar kekal bergerak lemah.
Kesan penyusutan ketara US dolar sejak awal minggu turut memberi ruang harga emas untuk meningkat selain mata wang utama yang lain.
Harga telah mencapai paras tertinggi minggu ini pada sekitar 1896.00 hampir semula ke paras tumpuan 1900.00.
Namun harga emas dilihat kembali susut semula pada dagangan Jumaat dan pelabur akan lebih berhati-hati terhadap kemungkinan berlaku aktiviti pengambilan keuntungan (profit-taking) yang mendorong penurunan harga.
Penurunan harga dilihat akan menguji paras 1875.00 pada zon RBS (resistance become support) dan pelabur akan meneliti reaksi harga di zon tersebut.
 Sekiranya harga dilihat kembali pantul semula membuat kenaikan dari zon tersebut, kenaikan harga dijangka diteruskan menuju semula zon tumpuan 1900.00.
Namun jika harga ketara turun lebih rendah melepasi zon RBS 1875.00 dan juga paras sokongan Moving Average 50 (MA50) pada rangka masa 1 jam pergerakan harga, pelabur akan mula melihat kecenderungan trend bearish pada carta XAU/USD.
Penurunan selanjutnya dilihat akan kembali semula ke sekitar 1850.00 yang menjadi paras sokongan pada Rabu lalu sebelum harga melonjak lebih tinggi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Indeks Keyakinan Perniagaan Australia Mencatat Bacaan Tertinggi Sejak 9 Bulan Lalu

Berdasarkan laporan yang dikeluarkan oleh Bank Pusat Australia (NAB), Australia mencatat keyakinan perniagaan dengan bacaan tertinggi 9 bulan lalu berikutan tinjaun ekonomi global yang semakin baik.
Indeks keyakinan perniagaan pada bulan Januari meningkat sebanyak 2 mata lalu menjadi 12 mata keseluruhannya. Bacaan ini merupakan bacaan tertinggi sejak April tahun lalu.
Menurut NAB, bacaan ini memberi indikasi bahawa pelaburan semakin bertumbuh dengan baik dan menunjukkan keadaan ekonomi global semakin bertambah baik.
 Alan Oster, ketua ekonomi NAB keuntungan syarikat perningaan semakin kukuh namun kondisi pekerjaan tidak berubah.
Tambah beliau, industri pembuatan beroperasi dengan baik dan mencatat pertumbuhan dalam dagangan, keuntungan dan pekerjaan.Walaubagaimanapun, sektor rekreasi dan perkhidmatan persendirian jatuh ke paras terendah dalam tempoh 3 tahun.
Indeks pekerjaan tidak berubah pada bulan Januari selepas beberapa bulan mencatat kejatuhan.


Terlalu Banyak Ketidaktentuan Dalam Pasaran Minyak Mentah Global

Sentimen terkini dalam pasaran minyak mentah global memberi sedikit kelegaan kepada harga komoditi ini yang berada di bawah tekanan sejak beberapa bulan lalu.
Data terbaru inventori minyak mentah US yang dikeluarkan oleh EIA (Energy Information Administration) mencatatkan pengurangan sehingga 2.5 juta berbanding jangkaan pengurangan hanya 1.2 juta tong minggu lalu. Pengurangan stok ini juga lebih banyak daripada yang dicatat minggu lalu.
Data API yang dikeluarkan semalam pula mencatat kejatuhan inventori sebanyak 2.7 juta.
Harga minyak WTI dan Brent-oil melonjak selepas data ini dikeluarkan sebentar tadi, namun menjunam semula setakat pukul 11 malam. Setakat ini harga minyak WTI didagang tidak jauh daripada paras pembukaan harga hari ini di paras $43.44 setong. Manakala minyak Brent didagang di sekitar $46.0 setong.
 Pasaran akan terus meneliti perkembangan sentimen yang bermain dalam pasaran ini di mana terdapat ura-ura bahawa OPEC akan memotong bekalan minyak yang lebih banyak daripada jumlah semasa 1.8 juta tong sehari.
OPEC dan non-OPEC telah berusaha mengimbangi bekalan penawaran dalam pasaran yang meningkat khususnya dari Amerika dengan perjanjian pemotongan bekalan selama enam bulan bermula pada Januari. Namun, ia masih dilihat belum cukup untuk membawa harga stabil ke paras $50 setong. Oleh itu, OPEC melanjutkan pemotongan dengan jumlah sama sehingga sembilan bulan yang bermula pada Jun 2017 dan berakhir pada Mac 2018.
Hal ini masih dilihat belum mencukupi untuk membawa harga ke atas semula dengan harga terus menjunam sejak awal Jun. Terbaru menteri minyak Arab Saudi Al-Falih berkata akan mempertimbangkan untuk menambah jumlah pemotongan, namun perlu menunggu sedikit masa lagi untuk membiarkan harga lebih stabil.
Berikutan komen oleh Al-Falih, tiga daripada delegasi OPEC dilaporkan membantah cadangan beliau dan ini telah menunjukkan harga sekali lagi berada di bawah tekanan setakat pukul 11.17 malam pada Rabu.


Lebihan Dagangan Australia Melebihi Jangkaan Pasaran

Australia mencatat lebihan dagangan (trade surplus) melebihi jangkaan pada Mei disokong oleh pertumbuhan eksport melebihi import.
Imbangan perdagangan adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Lebihan dagangan merekodkan A$2.47 billion pada Mei, naik dari A$90 juta yang telah dikaji semula pada April seperti yang dilaporkan oleh Biro Statistik pada Khamis. Jangkaan pasaran untuk bacaan kali ini ialah A$1.1 billion.
Eksport berkembang 9% pada Mei, selepas jatuh 8% sebelum ini, manakala import hanya naik 1%.
 Lebihan dagangan jatuh pada April yang boleh memberi kesan besar pada pertumbuhan suku kedua yang disebabkan kekurangan sumber eksport.
Sektor perdagangan negara ini memberi kesan negatif kepada Keluaran Dalam Negara Kasar, KDNK (GDP) pada suku pertama, menjadikan pertumbuhan yang lemah secara keseluruhan.
Reserve Bank of Australia (RBA) mengundi untuk mengekalkan kadar faedah di paras 1.50% awal minggu ini, dalam masa yang sama bimbang dengan kekuatan Aussie Dolar. Secara keseluruhan, bank pusat dilihat berpendirian neutral dalam kenyataannya terhadap ekonomi domestik.
Dolar Australia melonjak sejurus data ini dikeluarkan tetapi dalam keadaan terhad yang jelas dilihat pada pasangan Aud/Usd.


USD Tiba-tiba Raih Kekuatan Pada Sesi New York, Tapi…

Dagangan raja mata wang US dolar kembali merosot pada sesi Asia selepas memperoleh sokongan pada sesi sebelum ini untuk melonjak tinggi.
Sesi New York menyaksikan pendarahan berterusan dalam pasaran Wall Street dengan tumpuan masih pada China dan potensi kesan pembukaan semula sepenuhnya.
Di satu pihak, berita pembukaan tersebut dilihat sebagai positif dengan harapan ia akan membantu pemulihan ekonomi gergasi kedua dunia itu.
Namun di sisi berbeza, ada yang khuatir perubahan itu akan mencetuskan tekanan harga dan meletakkan inflasi melambung tinggi.
Malah, terdapat juga kebimbangan bahawa  jumlah kes jangkitan yang semakin meninggi di negara itu akan merencatkan pemulihan.
 Secara keseluruhannya dapat dilihat bahawa sentimen agak bercampur-campur setelah pasaran menghadam khabar dari China itu.
Pasaran juga berwaspada menjelang penutupan dagangan untuk akhir tahun 2022, menyaksikan pergerakan mata wang yang agak terhad.
Berbanding kebanyakan mata wang utama, indeks dolar yang mengukur kekuatan dolar greenback didagangkan pada sekitar harga 104.30, susut sedikit dari paras tertinggi 104.55 yang dicapainya pada sesi terdahulu.
Dolar New Zealand mengakhiri dagangan hari Rabu sebagai mata wang yang paling kukuh, dengan dolar Aussie mengikuti di belakang tetapi kebanyakan keuntungannya hilang pada sesi New York.
Sementara mata wang euro dan pound juga susut berikutan kebangkitan US dolar, tetapi berusaha untuk naik semula pada sesi Asia hari ini.
Ijmalnya, pasaran dijangka akan terus memaparkan pergerakan yang tidak menentu menuju pengakhiran dagangan tahun ini.


Pendapat Terkini Dua Ahli FOMC Tentang Kenaikan Kadar Faedah US

Bank pusat Amerika Syarikat (The Federal Reserve) berpotensi menaikkan kadar faedah ke paras 2.50%, kata Presiden Fed cawangan New York, William Dudley pada Rabu.
Bercakap tentang pertumbuhan ekonomi di Texas dan New York, Dudley berkata keadaan semasa agak baik bagi ekonomi US, di mana beliau masih melihat tiga kali kenaikan kadar faedah tahun ini.
Tambah beliau, ketidaktentuan terbesar ketika ini adalah pembuatan polisi di Washington yang menunjukkan pendirian yang tidak selari antara Presiden Trump dengan pemimpin-peminpin di Kongres.
 Pertumbuhan ekonomi US tidak akan meningkat lebih daripada 2.50% pada 2017, kata Presiden Fed cawangan Dallas Robert Kaplan yang juga bercakap dalam majlis yang sama.
Kaplan juga menegaskan bahawa ekonomi Amerika Syarikat semakin hampir dengan gunatenaga-penuh (full-employment).
Komen-komen daripada dua ahli The Fed yang mengundi penetapan polisi monetari ini akan diteliti oleh pemain pasaran untuk mendapatkan isyarat kenaikan kadar faedah pada Disember.


Mulakan Dagangan 2023, EUR/USD Susut Dari Ketinggian $1.0700

Memulakan dagangan awal minggu ini sebagai pembukaan pasaran 2023 masih lagi menyaksikan pergerakan harga yang perlahan dengan kebanyakan bank pusat utama ditutup sempena sambutan tahun baru.
Aktiviti pasaran yang kurang aktif ini dijangka akan berterusan sehingga ke penghujung minggu melainkan terdapat berita-berita yang dilaporkan dan memberi kesan kepada pasaran kewangan sebelum laporan pekerjaan NFP Amerika Syarikat (AS) akan menjadi tumpuan.
US dolar masih didagangkan tak menentu dengan mata wang Euro pamer prestasi tercorot pada dagangan Isnin semalam, namun secara keseluruhan pergerakan harga masih dilihat mendatar.
Walaupun US dolar tak menentu, namun berjaya menjauh dari paras terendah 6 bulan berbanding kebanyakan mata wang utama selepas corak penurunan yang dipamerkan pada penghujung 2022 lalu.

Meneliti carta harga pasangan mata wang EUR/USD, harga memulakan dagangan di sesi Asia semalam sekitar paras 1.07000 selepas harga berjaya menutup dagangan 2022 pada penghujung minggu lalu di sekitar tersebut.
1.07000 merupakan zon rintangan buat harga sebelum ini, dan harga juga telah susut lebih rendah selepas memulakan dagangan di ketinggian itu pada mulanya.
 Penurunan harga yang mula bergerak semula di bawah halangan Moving Average 50 (MA50) pada rangka masa 1 jam di carta EUR/USD memberi isyarat awal untuk permulaan trend bearish.
Sekiranya penurunan diteruskan hari ini, harga dilihat akan kembali menuju sekitar 1.06000 untuk menguji zon sokongan harga tersebut.
Jika berjaya ditembusi, harga dijangka akan menuju pula ke sekitar 1.05000 bagi meneruskan pergerakan trend bearish yang lebih jelas selepas berjaya keluar dari zon mendatar tersebut.
Namun, jika harga kembali melonjak dan berjaya tembusi rintangan 1.07000, kenaikan lebih tinggi akan mensasarkan pada ketinggian 1.08000.
Mencapai ke sekitar tersebut akan mencatatkan paras tertinggi terbaru harga untuk tempoh dagangan 7 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran : AUD Matawang Terkuat Yen Paling Lemah

US dollar melemah pada Selasa walaupun menjadi matawang terkuat dalam sesi dagangan hari Isnin. Tiada berita atau pemangkin jelas yang menyebabkan kelemahan greenback setakat ini di mana matawang Euro bergerak mendatar selepas isu dalam gabungan kerajaan Jerman selesai.
Indeks US dollar yang mengukur kekuatan matawang greenback berbanding beberapa matawang lain membuat kejatuhan sebanyak 0.21% setakat pada pukul 2.52 petang.
Major pair  seperti EUR/USD setakat ini naik 0.05% dengan GBP/USD naik 0.02%. USD/JPY setakat ini pula naik 0.13%, USD/CAD susut 0.04% dengan USD/CHF naik 0.06%. Pair AUD/USD menguat sehingga 0.49% dengan pair NZD/USD hampir tidak berubah setakat ini.
Matawang paling kuat setakat ini AUD dan matawang paling lemah JPY. Dengan menggabungkan matawang paling kuat dan lemah, pair AUD/JPY naik sehingga 0.60%.
 Matawang tunggal Euro tertekan pada Isnin apabila menteri dalam negeri Jerman Seehofer mengancam untuk meletakkan jawatan. Namun, isu selesai apabila kedua-dua parti gabungan CSU dan CDU mencapai perjanjian dalam isu pendatang haram.
US dollar sejak akhir-akhir ini sering mendapat permintaan apabila tercetusnya sentimen berisiko (Risk-Off). Kenaikan greenback sering dilihat berikutan kebimbangan pasaran terhadap isu perdagangan, lebih-lebih lagi apabila matawang komoditi jatuh disebabkan sentimen berisiko seperti ini.
Dalam masa yang sama, Yuan kekal volatile (turun-naik) dengan pasaran masih meneliti perkembangan hubungan dagang kedua-dua ekonomi terbesar dunia. Amerika Syarikat juga secara rasmi akan mengenakan tariff $34 billion terhadap produk China pada 6 Julai 2018.
Antara yang menjadi tumpuan pada Selasa adalah penetapan polisi monetari RBA pukul 12.30 tengah hari tadi. Reserve Bank of Australia (RBA) mengekalkan kadar faedah di paras 1.50% dan sedikit yakin dengan perkembangan ekonomi di negara itu. Dollar Aussie menguat selepas pengumuman polisi sebentar tadi.


Analisis GOLD – Apa Jadi Lepas Emas Jatuh Bawah Paras $1,700?

Menepati kebimbangan yang dirunsingkan oleh para pelabur emas apabila nilai logam kuning berharga tersebut jatuh ke paras lebih rendah lagi semalam.
Pada carta harga XAU/USD yang mengukur nilai emas berbanding US dolar telah melihatkan harga susut melepasi paras 1720.00 sehingga hampir mencecah paras 1700.00 pada Rabu lalu.
Pada dagangan Khamis semalam pula, pergerakan harga dilihat mendatar di bawah paras halangan Moving Average 50 (MA50) pada rangka masa 1 jam menunjukkan isyarat trend bearish.
Harga menguji rintangan 1720.00 beberapa kali pada sesi Eropah dan sesi New York tetapi tetap gagal untuk melepasinya.
Kemudian, penurunan lebih jelas harga berlaku pada sesi New York susulan pengukuhan US dolar selepas ucapan Pengerusi Federal Reserve (Fed) Jerome Powell sehingga harga melepasi paras sokongan 1700.00.
Penganalisis sebelum ini telah menjangkakan untuk harga emas jatuh sehingga ke zon RBS (resistance become support) tersebut dan berkemungkinan akan menjadi zon sokongan bagi harga melonjak semula.
 Pada dagangan Jumaat, harga berlegar perlahan dengan paras 1700.00 menjadi rintangan harga sementara pasaran akan memberi tumpuan terhadap laporan data pekerjaan NFP AS pada sesi New York sebentar lagi.
Penurunan harga akan disokong pada paras 1680.00 dan jika harga terus susut lebih rendah, pelabur bakal melihat harga emas mencatatkan paras terendah terbaru 11 bulan.
Sekiranya harga kembali membuat kenaikan semula di atas paras 1700.00, paras rintangan 1720.00 pula akan diuji sebelum harag meningkat lebih tinggi menuju zon SBR (support become resistance) 1765.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Malah Melonjak Meskipun Terima Tekanan Oleh Ketidaktentuan Brexit

Pergerakan harga pada carta GBP/USD tampaknya mencanak semula dengan mencatat kenaikan harian sekitar 100 pips di sesi New York (Khamis) untuk menguji zon SBR (support become resistance) 1.38000.
Trend lonjakan itu dilihat tidak berdaya untuk terbang lebih tinggi sehingga menembusi zon SBR apabila harga kembali mempersembahkan aksi penurunan pada penghujung sesi dan kekal berlegar di zon tersebut.
Namun peningkatan harga yang dipamerkan juga telah pun melepasi paras halangan Moving Average 50 (MA50) pada rangka masa 1 jam bagi menyaksikan harga memberi isyarat awal untuk perubahan trend.
Matawang Pound nampaknya kembali memapar penguasaan meskipun masih lagi menerima tekanan oleh ketidaktentuan Brexit yang ketika ini semakin hangat apabila terdapat beberapa isu yang berlaku.
Yakni berlaku krisis di perairan yang dikatakan bahawa Perancis telah menahan dan keluarkan saman kepada bot UK serta susulan itu, ia terus membuatkan kegelisahan terhadap Brexit tercetus semula.
Walau bagaimanapun, Pound tetap unggul selepas matawang USD kembali diheret lemah angkara penerbitan data Keluaran Dalam Negara Kasar Amerika Syarikat (AS) suku ketiga yang merosot lebih rendah daripada jangkaan.

Sekiranya harga kekal berupaya untuk meneruskan rentak lonjakan yang lebih gah melepasi zon SBR 1.38000, harga dijangka berpotensi untuk kembali uji paras tertinggi yang masih gagal ditembusi pada 1.38300.
Zon rintangan 1.39000 masih kekal menjadi zon tumpuan untuk digapai andai kata pergerakan harga pada carta GBP/USD berjaya menokok dengan agresif bagi mencatat paras tertinggi terbaharu 5 minggu.
Namun jika USD kembali memaparkan pengukuhan pada penghujung dagangan minggu ini, pelabur mungkin bakal melihat harga menjunam semula harga dan menguji zon RBS (resistance become support) 1.37000.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Akhirnya! Ekonomi UK Kembali Ke Tahap Pra-Pandemik

Ekonomi UK akhirnya kembali ke tahap pra-pandemik dengan mencatatkan pertumbuhan yang lebih kuat daripada dijangkakan pada bulan November.
Berdasarkan data terbaru yang dikeluarkan Pejabat Statistik Negara (ONS), Keluaran Dalam Negara Kasar (KDNK) UK melonjak kepada 0.9% pada bulan lalu daripada 0.2% sebelumnya, dan jauh lebih baik dari jangkaan untuk pertumbuhan sebanyak 0.4%.
Angka ini juga menunjukkan ekonomi negara itu berada 0.7% lebih tingggi di atas tahap pra-pandemik pada Februari 2020, iaitu ketika pandemik Covid-19 mula melanda.
 Pertumbuhan ini telah dipacu oleh peningkatan lebih kukuh dalam sektor pembinaan dan pembuatan.
Walaupun begitu, pertumbuhan KDNK dijangka terjejas pada bulan Disember dan Januari berikutan kebangkitan semula kes Covid-19 yang disebabkan varian Omicron yang melanda Eropah.
Namun, menurut kenyataan daripada pegawai kesihatan UK, gelombang jangkitan Omicron telah memuncak di UK dan penganalisis mengatakan kesan ke atas ekonomi mungkin hanya sementara, membenarkan Bank Pusat England (BOE) untuk terus menaikkan kadar faedah.
Susulan daripada tersebut, reaksi awal dagangan pound dilihat tidak berubah, menyaksikan mata wang itu kekal didagangkan kukuh pada sekitar paras harga 1.3700 berbanding US dolar.


Mesyuarat ECB Jadi Tumpuan, EUR/JPY Bakal Turun 100 Pips Hari Ini?

Dagangan dolar Euro bakal menjadi tumpuan pelabur pada hari ini. Selain terpalit dengan isu Brexit, tumpuan turut terarah pada data ekonomi zon Eropah dan juga keputusan mesyuarat polisi monetari oleh bank pusat Eropah untuk edisi Oktober.
Sesi Eropah hari ini akan dihiasi oleh data PMI perkhidmatan dan pembuatan bermula di Perancis kemudian di Jerman sebelum bacaan data untuk keseluruhan zon Eropah.
Pada jam 7.45 petang waktu Malaysia, keputusan bagi penetapan kadar faedah oleh European Central Bank (ECB) akan dikeluarkan. ECB dijangka akan terus mengekalkan kadar faedah di paras 0.00% seperti sebelumnya.
Melihat pergerakan harga pada carta pasangan matawang EUR/JPY semalam, harga dilihat bergerak sedikit menurun pada sesi Asia, mendatar pada sesi Eropah dan kemudian menunjukkan kenaikan pada sesi pasaran New York dengan kadar pergerakan yang perlahan.
Kenaikan harga yang dibuat telah melepasi garisan Moving Average 50 (MA50) sebelum harga mendatar di paras resistance pada 121.000.
 Bersambung pada sesi Asia pagi ini, harga dilihat masih berlegar menguji paras resistance tersebut dengan jangkaan dagangan Euro akan perlahan sehingga data ekonomi zon Eropah diterbitkan pada petang ini.
Kenyataan susulan bank pusat akan lebih memberi kesan terhadap pergerakan harga khususnya dolar Euro. Jika matawang Eropah tersebut mengalami penyusutan, harga dijangka akan membuat penurunan sehingga ke paras sekitar 120.000 iaitu 100 pips lebih rendah berbanding paras ketinggian semalam.
Penurunan lebih rendah dilihat akan menuju pula ke paras support sekitar 119.200 sebelum meneruskan penurunan ke paras terendah terbaru.
Namun jika harga meneruskan kenaikan selepas mendatar sepanjang minggu, paras resistance pada 121.400 bakal ditembusi harga untuk meneruskan kenaikan lebih tinggi dari paras 121.700.
Lihat gambar carta pasangan matawang EUR/JPY di bawah untuk rujukan teknikal analisis anda.


Analisis Teknikal AUD/USD – Timeframe H1 – 17/10/2018

Pergerakan harga pada pasangan matawang AUD/USD semalam menunjukkan penurunan yang dibuat harga sejak sesi pasaran Asia sehingga ke awal sesi pasaran Eropah. Harga dilihat telah turun melepasi paras Magic Pivot kemudiannya kembali melonjak semula pada sesi pasaran Eropah menuju ke paras resistance MagicR1 pada indicator Moshed Magic Line. Kenaikan harga adalah berikutan matawang Aussie kembali mendapat permintaan setelah risiko dalam pasaran semasa semakin berkurang. Namun, harga kemudiannya bergerak perlahan sehingga lewat sesi pasaran New York dan menutup harga di sekitar paras 0.71400.
Bersambung pada sesi pasaran Asia hari ini, harga masih didagangkan perlahan dan bergerak turun ke paras Magic Pivot 0.7134 hari ini dan menguji paras tersebut. Jika AUD terus didagangkan lemah, harga bakal membuat penurunan menuju ke paras support terdekat iaitu pada 0.7117 (MagicS1). Harga yang terus menyambung penurunan menjangkakan paras support pada 0.7094 (MagicS2) bakal diuji di mana paras tersebut berada pada zon SBR (support become resistance) sebelum ini. Jika harga berjaya breakout paras tersebut, harga akan membuat lower low yang baru dan paras support 0.7077 dilihat paras yang bakal dituju harga.
 Namun, jika sentimen pasaran semakin pulih dan Aussie terus mendapat permintaan dalam pasaran, harga bakal membuat kenaikan dan paras awal yang dilihat akan dituju harga terlebih dahulu adalah pada resistance 0.7157 (MagicR1). Seterusnya, jangkaan harga akan meneruskan kenaikan untuk menguji pula paras resistance 0.7173 (MagicR2) yang berada pada zon  SBR (support become resistance). Sekiranya harga berjaya membuat kenaikan menembusi zon SBR tersebut, harga berpotensi untuk melonjak sehingga ke paras resistance 0.7196 (MagicR3).
Sentiasa beri tumpuan terhadap perubahan sentimen pasaran semasa dalam memantau pergerakan harga pada chart AUD/USD. Teliti paras support dan resistance terbaik pada chart dengan berpandukan paras-paras harga yang telah tersedia pada indicator Moshed Magic Line.

Paras support: 0.7117, 0.7094, 0.7077.
Paras resistance: 0.7157, 0.7173, 0.7196.


Analisis Teknikal GBP/USD – Timeframe H1 – 13/3/2018

Harga GBP/USD di sekitar 1.3914/00 menjadi tumpuan ketika ini, jika diperhatikan ia telah berlaku beberapa kali cubaan untuk dibrekaout sejak minggu lalu tetapi masih gagal untuk dibreakout. Dijangkakan pergerakan GBP/USD ketika ini masih menanti laporan Bajet UK pada malam ini dan juga data inflasi(CPI) AS.
Secara teknikal, GBP/USD dilihat berpotensi untuk bullish setelah ia gagal untuk membentuk new LL dengan breakout 1.3800 sekaligus momentum kini mulai berpotensi membentuk wave ke arah bullish(HL,HH,HL).  Jika breakout Key Resistance harian ini, GPB/USD dijangkakan akan mencapai ke harga lebih tinggi bagi membentuk new HH samaada ke sekitar harga 1.3940/50 atau 1.3985/1.4000.
 Oleh itu, selagi ia tidak breakout Key Support Zone hari ini, potensi masih ke arah bullish ketika ini. Walaubagaimanapun, jika GBP/USD breakout Key Support, ia akan menguji semula significant support 1.3800.
Bacaan lanjut tentang matawang GBP : BACA SINI
Dengan bermodalkan $50 Free Bonus Trading, anda boleh trading hingga $500 – KLIK DI SINI


Menggemparkan pasaran, GBP/JPY Melonjak Sehingga 400 Pips!

Dagangan Pound Sterling menggemparkan carta pasangan matawang semalam didorong oleh perkembangan positif rundingan Brexit yang mendorong lonjakan harga oleh matawang British tersebut.
Setelah berlangsung pertemuan semalam selama 3 jam antara Perdana Menteri UK Boris Johnson bersama rakan sejawatannya dari Irish Leo Varadkar, kenyataan laporan dikeluarkan menunjukkan hasil perbincangan menemui jalan penyelesaian ke arah perjanjian Brexit dan mengumumkan rundingan EU-UK akan bersambung pada hari ini.
Perkembangan positif Brexit ini telah melonjakkan dagangan Pound ke paras tertinggi pada minggu ini.
Dan jika diperhatikan pergerakan harga pada carta pasangan matawang GBP/JPY, harga telah melonjak mencatatkan kenaikan sehingga hampir mencecah 400 pips!
Dengan sentimen pasaran yang turut kembali pulih didorong perkembangan positif rundingan dagang AS-China, dagangan Yen Jepun terus melemah berikutan aliran keluar pelaburan dari aset safe-haven dengan tarikan pelabur mula terarah pada aset berisiko yang memberi pulangan lebih lumayan.
 Hal ini menjadi faktor tambahan yang mendorong lonjakan drastik harga pada GBP/JPY semalam dengan pergerakan aktif pasaran pada dagangan sesi New York.
Harga pada GBP/JPY mencatatkan kenaikan dari paras sekitar 130.730 sehingga mencecah paras ketinggian pada 134.400 kembali menguji zon resistance pada dagangan September.
Dengan momentum yang berjaya dikekalkan, kenaikan harga dipercayai akan diteruskan ke paras 135.800 menuju ke paras ketinggian harga untuk tempoh 3 bulan dagangan yang dicapai terdahulu. Kenaikan ke paras tersebut akan merekodkan sekitar 140 pips lagi pergerakan menaik harga.
Namun, pelabur kekal berwaspada jika perkembangan Brexit kembali bertukar negatif dengan pelbagai kemungkinan yang sukar dijangka boleh berlaku.
Lihat gambar carta pasangan matawang GBP/JPY di bawah untuk rujukan teknikal analisis anda.


Ini Hujah Penganalisis Pasaran Jangka AUD/USD Akan Junam

Penganalisis pasaran cenderung berpandangan harga pada carta pasangan mata wang AUD/USD untuk alami penurunan lebih rendah menuju penghujung minggu ini.
Mengapa?
Ini adalah berdasarkan data inflasi Amerika Syarikat (AS) yang diterbitkan semalam apabila pasaran telah menyaksikan bacaan tahunan indeks harga pengguna (CPI) mencatatkan penurunan perlahan iaitu kepada 6.4% daripada 6.5%, meleset berbanding ramalan 6.2%.
Bacaan data inflasi bulanan pula menepati ramalan apabila meningkat kepada 0.5% untuk bulan Januari.
Jadi, pasaran melihat kesukaran untuk Federal Reserve (Fed) memperlahankan pengetatan dasar. Malah beberapa penggubal dasar memberi pandangan untuk pilihan kenaikan kadar faedah masih perlu diteruskan lagi.
Justeru, ini akan mendorong mata wang US dolar untuk mengukuh sekiranya bank pusat masih kekal berada di fasa pengetatan dasar monetari.
Jika diperhatikan carta AUD/USD, turut berlaku reaksi kenaikan harga apabila US dolar juga menyusut ketika pasaran masih menghadam data yang diterbitkan di sesi New York.
Namun, terjunan harga berlaku semula dan sedikit kenaikan diperlihatkan di penghujung sesi namun, tidak mencapai paras ketinggian pada lonjakan sebelumnya.
 Harga telah melonjak mencapai ketinggian 0.70300 sebelum susut membuat penurunan semula dan berlegar di bawah paras 0.7000 pada penutupan sesi tersebut.
Menyambung dagangan pada hari ini (Rabu), terjunan kembali dipaparkan mengisyaratkan pengukuhan US dolar diteruskan sehingga harga susut di bawah paras sokongan Moving Average 50 (MA50) pada pergerakan di rangka masa 1 jam.
Petunjuk bearish harga itu akan mendorong jangkaan penurunan menuju ke support 0.69000 atau dilanjutkan lebih rendah ke zon 0.68300.
Namun jika berlaku lonjakan semula, harga dilihat akan kembali menguji zon rintangan pada 0.7000 yang sudah beberapa kali diuji sejak minggu lalu namun gagal ditembusi.
Jika harga berjaya melepasi zon SBR (support become resistance) itu, barulah kenaikan akan diteruskan lagi untuk menuju pula ketinggian sekitar 0.71000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dolar Kanada Curi Tumpuan Di Tengah Kesunyian Pasaran

Pasaran sunyi walaupun terdapat kehadiran beberapa data ekonomi utama, menyaksikan kebanyakan mata wang kekal didagangkan berlegar di sekitar harga yang sama pada sesi Eropah.
Raja mata wang US dolar kekal mengukuh di paras tertinggi 20 tahun walaupun sedikit susut ketika pelabur mengambil langkah berhati-hati menjelang mesyuarat polisi FOMC.
Begitu juga dengan dagangan pound yang dilihat cuba bangkit dari paras terendah 37 tahun di tengah-tengah jangkaan pelabur bahawa Bank of England (BOE) akan meningkatkan kadar sebanyak 50 mata asas pada minggu ini.
Sementara itu, dolar Aussie yang telah diperlihatkan dengan laporan minit mesyuarat Reserve Bank of Australia (RBA) pada sesi sebelum ini, malangnya gagal mempamerkan pergerakan lebih aktif.
 Mata wang antipodean itu kekal didagangkan lemah pada sekitar paras terendah 2 setengah tahun, dengan jejak langkahnya turut diikuti oleh dagangan dolar New Zealand.
Menjadi tumpuan pelabur seterusnya adalah penerbitan data inflasi Kanada pada sesi New York yang dijangka akan terus menunjukkan pertumbuhan lebih perlahan pada bulan Ogos.
Dolar Kanada didagangkan mendatar menjelang data tersebut, di tengah-tengah pergerakan dagangan minyak mentah yang terhad.
Pasaran akan meneliti bacaan data inflasi selepas Bank of Canada (BOC) telah secara terus mengambil langkah pengetatan agresif sejak Mac.